Source: http://docplayer.fi/1252779-Sijoitussidonnaisten-saastohenkivakuutusten-kaytettavyys-ja-vertailtavuus-sijoittajan-nakokulmasta.html
Timestamp: 2018-02-24 03:02:53+00:00
Document Index: 25524040

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'KKO ', 'kko ', 'kko ', 'kko ', 'KKO ']

SIJOITUSSIDONNAISTEN SÄÄSTÖHENKIVAKUUTUSTEN KÄYTETTÄVYYS JA VERTAILTAVUUS SIJOITTAJAN NÄKÖKULMASTA - PDF
Download "SIJOITUSSIDONNAISTEN SÄÄSTÖHENKIVAKUUTUSTEN KÄYTETTÄVYYS JA VERTAILTAVUUS SIJOITTAJAN NÄKÖKULMASTA"
1 TAMPEREEN YLIOPISTO Johtamistieteiden laitos SIJOITUSSIDONNAISTEN SÄÄSTÖHENKIVAKUUTUSTEN KÄYTETTÄVYYS JA VERTAILTAVUUS SIJOITTAJAN NÄKÖKULMASTA Vakuutustiede Pro gradu -tutkielma Toukokuu 2015 Tekijä: Atte Kangas Ohjaaja: Olli-Pekka Ruuskanen
2 i TIIVISTELMÄ Tampereen yliopisto Johtamiskorkeakoulu: vakuutustiede Tekijä: KANGAS, ATTE Tutkielman nimi: Sijoitusvakuutusten käytettävyys ja vertailtavuus sijoittajan näkökulmasta Pro gradu -tutkielma: 101 sivua, 17 liitesivua Aika: Toukokuu 2015 Avainsanat: Sijoitussidonnainen säästöhenkivakuutus, henkivakuuttaminen, sijoitusrahasto, sijoittaja Sijoittaja voi valita nykyisin markkinoilla hyvin monipuolisesti sijoitustuotteita, joihin hän voi varojaan kohdentaa. Sijoituskohteet voivat olla suoria sijoituksia esimerkiksi osakkeisiin ja joukkovelkakirjoihin tai vaihtoehtoisesti välillisiä sijoituksia sijoitusrahastojen tai sijoitusvakuutusten kautta. Yksityishenkilöiden sijoituksia hoidetaan kuitenkin usein sijoituspalveluita tarjoavien finanssitavaratalojen kautta. Henkilövakuutuksen perustarkoituksena on siirtää vakuutettujen elämänsä aikana kohtaamia riskejä vakuutusyhtiön kannettavaksi. Ei-toivottavien riskien lisäksi vakuutuksella voi varautua toivottaviin ja yleiseen elämänkulkuun liittyviin riskeihin, kuten esimerkiksi henkilön pitkään elinikään. Tällöin puhutaan vakuutussäästämistä, joka luetaan myös osaksi henkilön taloudellisen turvallisuuden 4- portaista mallia. Perinteisessä vakuutussäästämisessä vakuutuksenottaja maksaa henkivakuutusyhtiöön vakuutusmaksuja, jotka vakuutusyhtiö sijoittaa tuottavasti ja turvaavasti rahoitusmarkkinoille maksaen vakuutuksiin laskuperustekorkoa ja sijoitustoiminnan menestyksen mukaan asiakashyvitystä. Tällöin sijoittaja saa sijoitukselleen vakaata, mutta maltillista tuottoa. Sijoitussidonnaisissa vakuutuksissa riski vakuutusmaksujen kehityksestä on siirretty vakuutuksenottajalle tämän valitessa vakuutusyhtiön valikoimasta sijoituskohteet, joihin vakuutuksen tuotto liitetään. Sijoitussidonnaisessa säästöhenkivakuutuksessa vakuutuskorvauksen maksaminen on sidottu vakuutetun elämiseen määrättynä ajankohtana. Vakuutukset voi tehdä joustavasti suhteellisen lyhytaikaisiksi sopimuksiksi tai vaihtoehtoisesti päättymään henkilön ollessa hyvin iäkäs. Tällöin sopimukset ovat jatkuvia tai toistaiseksi voimassaolevia. Varsinkin pitkäaikaisissa sopimuksissa riski vakuutussäästöjen jäämiseen vakuutusyhtiöön vakuutetun kuollessa olisi ilmeinen. Tämän takia vakuutussäästöjen rinnalle tehdään säästöjen määrään perustuva kuolemanvaraturva, jolloin vakuutussäästöt maksetaan pääosin kokonaan korvauksena vakuutuksen edunsaajille. Säästöhenkivakuutuksia, kuten muitakin yksityishenkilöille suunnattuja vakuutuksia, säännellään vakuutussopimuslain mukaan. Näin ollen iso osa säästöhenkivakuutusten sisällöstä määritellään suoraan lain pykäliin perustuen, mistä seuraa sopimusten pitkälle menevä samankaltaisuus. Kuitenkin sijoittamiseen oleellisesti liittyvä vakuutusten sisältö on yhtiöiden omassa päätäntävallassa liittyen sijoituskohteisiin ja vakuutusten kuormituskuluihin. Sijoitussidonnaisissa vakuutuksissa on hyvin kattavat valikoimat korko- ja osakemarkkinoille sekä niiden yhdistelmiin sijoittavia rahastoja ja muita sijoituskohteita. Sijoitusvakuutuksen kautta sijoittaja pystyy näin ollen valitsemaan omaan riskinkantokykyyn sopivat sijoituskohteet. Monipuolisten sijoitusvalikoima ohella, säästöhenkivakuutuksen verokohtelu tekee siitä hyvin kilpailukykyisen sijoitustuotteen verrattuna muihin sijoitustuotteisiin.
3 ii Sisällysluettelo 1 JOHDANTO Aihealueen esittely Tutkimuksen tavoite ja tutkimusongelmat Rajaukset ja keskeiset käsitteet Tutkimusaineistot ja -menetelmät Tutkielman sisältö SÄÄSTÖHENKIVAKUUTTAMINEN Säästäminen ja sijoittaminen osana yksilön taloudellista turvallisuutta Vakuutussäästäminen osana suomalaista vakuutuskenttää Henkivakuuttaminen Vakuutussäästäminen Säästöhenkivakuutus Omaeläkevakuutus Kapitalisaatiosopimus Säästöhenkivakuutus sopimuksena Vakuutussopimuksen osapuolet Sijoittajalle annettavat tiedot Sijoittajan oikeudet vakuutuksen elinkaaren aikana Sijoittajan säästöhenkivakuutuksesta saatavaan tuottoon vaikuttavat tekijät Säästöhenkivakuutusten tuotto Säästöhenkivakuutuksen kulut Kuolevuuden vaikutus vakuutussäästöön SIJOITUSRAHASTOT Sijoitusrahasto organisaationa ja sen hallinto Sijoitusrahasto Rahastoyhtiö Säilytysyhteisö Sijoitusrahastotyypit Korkorahastot Osakerahastot Yhdistelmärahastot Erikoissijoitusrahastot Sijoitusrahaston varallisuuden hajauttaminen Sijoitusrahastojen menestyksen arviointi Sijoitusten tuotto Sijoitusten riski Sharpen luku Sijoitusrahaston kulut Rahastosijoittamisen edut ja haitat VEROTUS Yleistä Eri sijoituskohteiden verotus Talletukset Joukkovelkakirjalainat Osakesijoitukset... 52
4 iii Sijoitusrahastot Sijoitusvakuutukset Perintö- ja lahjaverotus SIJOITUSSIDONNAISET SÄÄSTÖHENKIVAKUUTUKSET Henkivakuutusyhtiöiden esittely Nordea Henkivakuutus Mandatum Life OP-Henkivakuutus LähiTapiola Henkivakuutus Aktia Henkivakuutus Henki-Fennia Sijoitusvakuutustuotteet Vakuutussopimusten voimassaolo Vakuutusmaksu Kuolemanvaraturva Vakuutusten kuormituskulut Sijoituskohteet Sijoituskohteiden menestyksen arviointi Yhteenveto ja tutkimuskysymyksiin vastaaminen Sijoitussidonnaisten vakuutusten ominaisuudet Säästöhenkivakuutusten sijoituskohteet ja niiden menestyminen Sijoitussidonnaisten säästöhenkivakuutusten vertailtavuus Sijoitussidonnaisen säästöhenkivakuutuksen edut ja haitat Sijoitussidonnainen säästöhenkivakuutuksen sijoittajan näkökulmasta Tutkielman luotettavuuden arviointi LÄHDELUETTELO LIITE 1 Sijoitusvakuutusten kehitysten laskelmat LIITE 2 Yhtiöiden sijoituskohteet
5 iv KUVIO- JA TAULUKKOLUETTELO Kuvio 1 Taloudellisen turvallisuuden 4-portainen malli Kuvio 2 Sosiaaliturvan jaottelu Kuvio 3 Vakuutuskentän jaottelu Kuvio 4 Rahastosijoittamisen perusperiaate Kuvio 5 Systemaattinen ja epäsystemaattinen riski Kuvio 6 Capital Asset Pricing -malli Kuvio 7 Kotitalouksien rahoitusvarat Kuvio 8 Henkivakuutuksen markkinaosuudet 2013 Kuvio 9 Euriborkorot Kuvio 10 Valtioiden ja luokiteltujen yrityslainojen korkoja Kuvio 11 Kuluttajahintaindeksin muutos Kuvio 12 Euron kurssi Yhdysvaltojen dollarina Taulukko 1 Perintöveron määrä alkaen Taulukko 2 Lahjaveron määrä alkaen Taulukko 3 Yhtiöiden säästöhenkivakuutustuotteet Taulukko 4 Yhtiöiden vakuutussopimusten kestot Taulukko 5 Vakuutusmaksu Taulukko 6 Säästöhenkivakuutusten kuolemanvaraturvat Taulukko 7 Säästöhenkivakuutusten kuormituskulut Taulukko 8 Vakuutusmaksukulut eri vakuutusmaksuilla Taulukko 9 Vakuutusten vuotuiset hallinnointikulut Taulukko 10 Vakuutussäästöjen kehitys kuormituskulut huomioiden Taulukko 11 Sijoitussidonnaisten vakuutusten sijoituskohteet Taulukko 12 Sijoitusrahastojen, -salkkujen ja -korien luokittelu Taulukko 13 Yhdysvaltojen arvopaperimarkkinoiden tuotot ja volatiliteetit Taulukko 14 Osakesijoitusten tunnuslukuja Taulukko 15 Pitkän koron sijoitusten tunnuslukuja Taulukko 16 Yhdistelmäsijoitusten tunnuslukuja
6 1 1 JOHDANTO 1.1 Aihealueen esittely Sijoittajat toimivat rahoitusmarkkinoilla, joiden tehtävänä on saattaa rahan tarvitsijat ja tarjoajat yhteen, eli välittää mahdollisimman tehokkaasti varoja ylijäämäsektorilta alijäämäsektorille. Rahoitusmarkkinoiden muita tehtäviä ovat informaation välittäminen sijoituspäätösten tueksi, sijoitusten likviditeetin parantaminen ja riskin hajauttaminen. Sijoittaja voi sijoittaa varojaan joko suoraan julkisilla rahoitusmarkkinoilla tai finanssi-instituutioiden kautta. (Knüpfer & Puttonen 2012, 50 51) Rahoitusmarkkinat ovat kaksijakoiset. Ensisijaismarkkinoilla yritykset hankkivat rahoitusta myymällä sijoittajille osakkeita ja lainaamalla rahaa markkinoilta eri tavoin. Tällöin yritys saa suoraan rahaa kassaansa. Sijoittajat voivat puolestaan käydä keskenään kauppaa jälkimarkkinoilla vastaavilla osakkeilla ja velkainstrumenteilla. Rahoitusmarkkinat jaetaan vielä rahamarkkinoihin ja pääomamarkkinoihin sen mukaan kuinka pitkäaikaisista sitoumuksista on kyse. Rahamarkkinat ovat puhtaasti vieraan pääoman ehtoista rahoitusta, jonka maturiteetti eli juoksuaika on alle vuoden. Pääomamarkkinoilla käydään kauppaa yli vuoden pituisilla sijoitusinstrumenteilla. Osakkeet ovat oman pääoman ehtoista rahoitusta ja joukkolainat puolestaan vieraan pääoman ehtoista rahoitusta. Lisäksi yritykset voivat laskea liikkeelle välirahoitusinstrumentteja, joissa on sekä oman että vieraan pääoman piirteitä. (Niskanen & Niskanen 2013, 22) Sijoituskohteet jaetaan yleisesti suoriin ja välillisiin sijoituksiin. Suoria sijoituksia ovat muun muassa talletukset, rahamarkkinasijoitukset, joukkolainat ja osakkeet. Näissä kohteissa sijoittaja ostaa arvopapereita, joiden arvo muodostuu suoraan markkinoilla. Välillisiä sijoituksia ovat taas sijoitusrahastot ja säästövakuutustuotteet, joiden arvo muodostuu niiden sisällään pitämistä sijoituskohteista. (Kallunki, Martikainen & Niemelä 2011, 95 96) Yleisölle tarjottavien säästö- ja sijoituskohteiden kysyntä on viime vuosikymmenien aikana kasvanut voimakkaasti. Vielä 1990-luvun alkupuolella kotitalouksien säästäminen koostui lähes yksinomaan pankkitalletuksista. Tämän jälkeen kotitalouksien vaurastuminen ja teknologinen kehitys ovat lisänneet kilpailua rahoitusmarkkinoilla, mikä puolestaan on laajentanut tarjottavien säästö- ja sijoitustuotteiden valikoimaa. Tuotteiden monipuolistuminen on myös johtanut osaltaan tuotteiden ja jakeluverkoston keskittymiseen. Pankit, vakuutusyhtiöt, sijoituspalveluyritykset ja
7 2 rahastoyhtiöt ovat ryhmittyneet finanssitavarataloiksi, jotta ne voivat tarjota asiakkailleen juuri heidän haluamiaan tuotteita. (Siwa-työryhmän väliraportti 4/2003, 23 24) Suomessa on paljon kotitalouksia, joilta puuttuu pitkäjänteinen taloudellinen suunnittelu ja eletään niin sanotusti kädestä suuhun. Kaikki tulot menevät kulutukseen. Näin ollen yllättävä rahareikä saattaa suistaa talouden raiteiltaan, kun taloudellinen puskuri puuttuu. Taloudellisen puskurin saa kartutettua lykkäämällä kulutusta ja laittamalla osa tuloista säästöön. Tavoitteellinen säästäminen voidaan puolestaan määritellä sijoittamiseksi. Tällöin mukaan tulee eri sijoituskohteiden hallussapitoa, jolloin sijoittajan pitää huomioida millaista riskiä hän on valmis ottamaan saadakseen riittävää tuottoa sijoitukselleen. (Pesonen 2013, 7 10) Taloudellisen turvallisuuden 4-portaisessa mallissa (Kuvio 1) oma varallisuus ja sen tuotto lasketaan yhdeksi osaksi henkilökohtaista turvaa, jonka alimmat portaat ja perustan muodostavat asumiseen tai työsuhteeseen liittyvä, lakisääteisyyteen pääosin perustuva, sosiaaliturva. Kolmannella portaalla on taas vapaaehtoinen henkilövakuutus ja sidottu säästäminen. (Jokela, Lammi, Lohi & Silvola 2013, 67) Henkilövakuutukset ovatkin merkittävä osa henkilöriskienhallintaa. Henkilövakuutuksilla voi varautua ei-toivottaviin riskeihin, kuten sairastumiseen, työkyvyttömyyteen ja kuolemaan. Iso osa vakuutuskenttää on varautua myös toivottaviin riskeihin, kuten esimerkiksi pitkään elinikään. Käytännössä ihmiset voivat varautua toivottuihin riskeihin vakuutussäästämisellä. Tällöin vakuutusyhtiön kanssa tehdään vakuutussopimus, jonka perusteella vakuutusyhtiö sitoutuu maksamaan vakuutuksen edunsaajalle säästettyyn pääomaan ja sen tuottoihin perustuvan korvauksen määrättynä ajankohtana tai jonkin ajanjakson aikana. Säästöhenkivakuutuksessa vakuutuskorvaus maksetaan pääsääntöisesti kerralla ja omaeläkevakuutuksessa määrätyn pituisen ajanjakson aikana. (Jokela ym. 2013, 63) Perinteisesti säästövakuutuksessa vakuutusyhtiö on hyvittänyt vuosittain asiakkaalle tuottona laskuperustekoron ja mahdollisen vakuutusyhtiön sijoitustoiminnan menestyksen mukaan maksettavan lisäkoron. Maksetut maksut ja vakuutusmaksun tuotto vähennettyinä vakuutusyhtiön kuluilla maksetaan sitten sopimuksen mukaan edunsaajalle vakuutetun eläessä kyseisenä ajankohtana. Säästövakuutukset pitävät yleensä sisällään myös kuolemantapausvakuutuksen, joka turvaa vakuutusmaksut ja niiden tuotot ainakin osittain vakuutetun menehtyessä ennen vakuutuksen erääntymistä.
8 3 Säästöhenkivakuutukset ovat 1990-luvun puolivälistä alkaen saaneet olla Suomessa sijoitussidonnaisia, jolloin riski vakuutuksen arvon kehityksestä on jäänyt vakuutuksenottajalle ja sijoittajalle itselleen. Sijoitussidonnaisten vakuutusten osuus asiakkaille myytävistä tuotteista on muodostunut selkeästi hallitsevaksi säästövakuutusmarkkinoilla. Sijoitussidonnaisten vakuutusten myynti poistaa riskin sijoitusten tuoton kehityksestä vakuutusyhtiöltä. Tämän takia henkivakuutusyhtiöiden pääomavaatimukset ovatkin sijoitussidonnaisten vakuutusten osalta huomattavasti vanhoja laskuperustekorkoisia vakuutuksia alemmat. Asiakkaat valitsevat henkivakuutusyhtiöiden tarjonnasta sijoituskohteita vakuutussäästöjen katteeksi ja vakuutuksen arvon kehitys riippuu puhtaasti sijoitusten arvon kehityksestä. Riskin siirtyminen asiakkaalle on toisaalta mahdollistanut sen, että vakuutusmaksujen tuottopotentiaali, sijoittajan niin halutessa, muodostuu perinteisiä säästövakuutuksia korkeammaksi. (Rantala & Pentikäinen 2014, 481) Vakuutussäästämisen kannalta kilpailevia tuotteita eivät ole pelkästään eri vakuutusyhtiöiden tarjoamat tuotteet, vaan samoista varoista kilpailevat myös muut sijoitustuotteet, kuten talletukset, osakkeet, joukkolainat ja sijoitusrahastot. Tosin sijoitussidonnaisten säästövakuutusten markkinoille tulon ja finanssitavaratalojen syntyminen myötä säästöhenkivakuutuksesta voidaan käyttää vain termiä vakuutuskuori. Tämä tarkoittaa, että vakuutuskuoren sisälle pakataan erilaisia konsernin tarjoamia sijoituskohteita. Sijoituskohteiden tarjonnan monipuolisuus riippuu taas sijoitettavasta varallisuudesta. Kaikelle yleisölle suunnattujen sijoitussidonnaisten säästöhenkivakuutusten sijoituskohteita ovat pääsääntöisesti sijoitusrahastot. Tosin myös erilaiset tuottokorit tuntuvat olevan lisääntymässä. Ne tuovat enemmän varallisuudenhoitomaisuutta vakuutuksiin ja niissäkin sijoituskohteina ovat pääsääntöisesti välillisesti erilaiset sijoitusrahastot. Sijoitussidonnaisen vakuutuksen kautta sijoittaminen toisaalta lisää sijoittajan kuluja, mutta sen käytettävyys perustuu vakuutussäästämiseen liittyviin verotuksellisiin etuihin suhteessa muihin sijoituskohteisiin. 1.2 Tutkimuksen tavoite ja tutkimusongelmat Tutkielman tavoitteena on kartoittaa tämän hetkistä säästöhenkivakuutuskenttää painottuen sijoitussidonnaisiin säästöhenkivakuutuksiin. Tutkimuksessa aihetta lähestytään sijoittajan näkökulmasta. Tutkimuskysymykset ovat seuraavat:
9 4 Päätutkimuskysymys: Minkälainen tuote sijoitussidonnainen säästöhenkivakuutus on sijoittajan näkökulmasta? Apututkimuskysymykset: 1. Millaisia ominaisuuksia sijoitussidonnaisilla säästöhenkivakuutustuotteilla on? 2. Millaisia sijoitusinstrumentteja vakuutuksenottajan on mahdollista valita sijoitussidonnaisen säästöhenkivakuutuksen katteeksi ja miten sijoitukset ovat tuottaneet viime vuosien aikana? 3. Kuinka helppoa vakuutuksenottajan on vertailla eri yhtiöiden sijoitussidonnaisia säästöhenkivakuutuksia keskenään? 4. Millaisia etuja ja haittoja sijoitussidonnaisessa säästöhenkivakuutuksessa on verrattuna muihin sijoitustuotteisiin? Päätutkimuskysymys on itsessään melko laaja, joten siihen vastataan apututkimuskysymysten avulla. Päätutkimuskysymykseen tiivistyy kuitenkin tutkielman tavoite eli selvittää sijoitussidonnaisen säästöhenkivakuutuksen käytettävyys ja vertailtavuus sijoittajan näkökulmasta. Säästöhenkivakuutus tuotteena on pääosin säädelty vakuutussopimuslaissa. Tämä tarkoittaa, että iso osa vakuutusehdoista tulee suoraan lain pohjalta. Toisaalta nimenomaan säästäjän tai sijoittajan kannalta oleellisimmat osat säästöhenkivakuutuksissa ovat henkivakuutusyhtiöiden itsensä määriteltävissä. Näitä ominaisuuksia ovat muun muassa sopimuksen kesto, kulurakenne ja sijoituskohteiden tarjoama. Ensimmäiseen apututkimuskysymykseen vastaus saadaan sekä teoriaettä empirialukujen pohjalta. Teoriaosuudesta tulee kaikkia yhtiöitä koskevat, laissa säädellyt ominaisuudet ja empiriaosuudessa on pyritty löytämään eroja yhtiöiden tuotteiden välillä. Toisen apututkimuskysymyksen vastaus saadaan kartoittamalla millaisia sijoitusinstrumentteja sijoitussidonnaisten vakuutusten katteeksi on mahdollista valita. Tässä tarkastelu perustuu valikoiman laajuuteen ja kattavuuteen. Tämä tarkoittaa esimerkiksi sijoituskohteiden määrällistä arviointia sekä luokittelun pohjalta niiden monipuolisuuden analysointia. Analysointiin sisältyy isolta osin myös sijoituskohteiden historiallisten tunnuslukujen arviointia tuoton ja riskin osalta. Niiden analysointi on ainut mahdollisuus arvioida sijoitussidonnaisia vakuutuksia niiden tuottopotentiaalin ja riskin kannalta.
10 5 Kolmanteen apututkimuskysymykseen vastaus löytyy pitkälti edeltävien apututkimuskysymysten kartoitusten pohjalta. Empiriaosuudessa tuotteiden sisällön kartoittamista on lähestytty nimenomaan vertailemalla eri yhtiöiden tuotteiden ominaisuuksia keskenään. Viimeiseen apututkimuskysymykseen vastaus muodostuu vertaamalla sijoitussidonnaisia säästöhenkivakuutuksia muihin yleisimpiin sijoituskohteisiin eri ominaisuuksien ja verotuksen kautta. 1.3 Rajaukset ja keskeiset käsitteet Tutkielma on rajattu koskemaan ainoastaan Suomessa yksityishenkilöille suunnattuja sijoitussidonnaisia säästöhenkivakuutustuotteita, jotka on suunnattu yleisesti tavallisille vakuutussäästäjille ja -sijoittajille. Näin ollen olen rajannut tutkimuksesta pois suurempaa varallisuutta vaativat yksilölliset säästöhenkivakuutustuotteet sekä sijoituskohteet, jotka on suunnattu vastaaville kohderyhmille. Verotuksen osalta keskityn vain Suomessa asuvien ja yleisesti verovelvollisten henkilöiden verotukseen. Edunsaaja on se henkilö, joka on oikeutettu henkilövakuutuksesta suoritettavaan vakuutuskorvaukseen (Vakuutussopimuslaki 47 ). Säästöhenkivakuutuksessa vakuutuskorvaus maksetaan edunsaajalle, jos vakuutettu on elossa vakuutuksen erääntyessä. Vakuutetun kuollessa vakuutuskorvaus suoritetaan edunsaajalle puolestaan vakuutussäästöihin sidotusta kuolemanvaraturvasta. Henkivakuutuksella on sekä suppea että laaja merkitys. Termin suppea määritelmä pitää sisällään turvan elämän ja kuoleman varalle. Laaja määritelmä pitää sisällään myös muun vapaaehtoisen henkilövakuutuksen Kuolemanvaravakuutus on otettu vakuutetun kuolemanriskiä varten. Sen korvausmäärä sidotaan säästöhenkivakuutuksen yhteydessä vakuutussäästöjen arvoon. Sijoittaja on se henkilö, joka tekee sijoituspäätökset ja jonka varallisuutta sijoitetaan eri sijoitusinstrumentteihin.
11 6 Sijoitusrahasto on erilaisten arvopapereiden muodostama sijoitussalkku tai -kori, jonka omistavat rahasto-osuuden omistajat. Sijoitusrahastotoimintaa on luvanvaraista liiketoimintaa ja sitä harjoittaa ainoastaan osakeyhtiö-muotoisissa rahastoyhtiöissä, joissa tehdään rahaston sijoituspäätökset. Sijoitussidonnaisessa säästöhenkivakuutuksessa korvaustapahtuma on vakuutetun eläminen sovittuna ajankohtana. Vakuutusmaksut muodostavat vakuutussäästön, jonka tuotto sidotaan vakuutuksenottajan valitsemien sijoituskohteiden arvon kehitykseen. Vakuutettu on se henkilö joka on vakuutuksen kohteena. Henkivakuutuksessa vakuutus sidotaan vakuutetun elämään ja kuolemaan. Vakuutuksenottaja tekee sopimuksen vakuutuksenantajan kanssa ja tällä on oikeus määrätä vakuutussopimuksesta. Vakuutuksenottajan rooli säästöhenkivakuutuksessa on sijoittajana oleminen. 1.4 Tutkimusaineistot ja -menetelmät Tutkimuksen teoreettinen aineisto kirjallisuuden osalta koostuu pääosin suomalaisesta vakuuttamisen, rahastosijoittamisen ja verotuksen kirjallisuudesta. Tämä johtuu teoriaosuuden pohjautumisesta suomalaiseen lainsäädäntöön, joka on myös iso osa lähdemateriaalia. Sijoittamisen teorian osalta käytetään myös jonkin verran kansainvälistä kirjallisuutta. Empiirinen aineisto on kerätty suurimmaksi osaksi tutkittavien henkivakuutusyhtiöiden omilta verkkosivuilta. Säästöhenkivakuutusten esitteiden, tuoteselosteiden, vakuutusehtojen ja hinnastojen lisäksi tiedot on varmennettu ja niitä on täydennetty tarvittavin osin henkivakuutusyhtiöihin tehdyillä sähköpostikyselyillä. Sähköpostikyselyihin vastasivat Nordeasta tuotekehitysjohtaja Kari Pulkkinen, Mandatumista viestintäpäällikkö Juulia Lipponen, OP:n varallisuudenhoitovakuutuksista vakuutusneuvoja Anna-Kaisa Ahola, LähiTapiola Henkiyhtiön yhteysjohtaja Santtu Tolonen, Aktiasta säästö- ja eläkevakuutusten osastopäällikkö Nina Johansson ja Henki-Fenniasta tuotepäällikkö Pekka Nevalainen. Tutkielman lähtökohtana oli selvittää tuoteselosteiden, ehtojen ja hinnastojen perusteella vakuutusten sisältö verraten sitä suoraan vakuutussopimuslain pykäliin. Näin muodostui kuva säästöhenkivakuutuksien tosiasiallisesta sisällöstä, joka jakautui lakiin perustuviin ominaisuuksiin
12 7 ja yhtiöiden itsensä määrittelemiin ominaisuuksiin. Tiedot varmennettiin yhtiöistä ja täydennettiin niiltä osin, jotka puuttuivat yhtiöiden kirjallisista dokumenteista. Tällä pyrittiin varmistamaan tutkielman luotettavuus. Sijoitusrahastoihin liittyvät tunnusluvut on kerätty pääosin Suomen Sijoitustutkimuksen kuukausittain julkaisemasta rahastoraportista. Rahastoraportin lisäksi sijoituskohteisiin liittyviä tunnuslukuja on täydennetty myös morningstar.fi-sivuilta sekä rahastoyhtiöiden ja henkivakuutusyhtiöiden omilta verkkosivuilta. Osa tunnusluvuista on laskettu teoriaosuudessa esiteltyihin kaavoihin perustuen. Tutkimukset voidaan jakaa tutkimusongelman mukaan teoreettisiin ja empiirisiin tutkimuksiin. Rajanveto niiden välillä ei kuitenkaan usein ole selkeä, koska empiirisessä tutkimuksessa on aina myös teoreettisia aineksia ja teoreettisen tutkimuksen teoriat perustuvat empiirisiin johtopäätöksiin tutkittavasta kohdeilmiöstä. Empiirisessä tutkimuksessa kerätään suoraan tietoa reaalimaailman ilmiöstä käyttäen hyväksi jotain systemaattista tiedonhankintamenetelmää. (Uusitalo 2001, 60) Tässä tutkielmassa on kerätty empiiristä aineistoa sijoitussidonnaisiin säästöhenkivakuutuksiin liittyen, joten voidaan selkeästi puhua empiirisestä tutkimuksesta. Kvalitatiivisen tutkimuksen lähtökohtana on todellisen ja moninaisen elämän kuvaaminen. Kohdetta pyritään tällöin kvalitatiivisessa tutkimuksessa tutkimaan mahdollisimman kokonaisvaltaisesti. Näin pyrkimyksenä on ennemminkin löytää ja paljastaa tosiasioita kuin todentaa jo olemassa olevia väittämiä. (Hirsjärvi, Remes & Sajavaara 2009, 161) Tutkielma sisältää useita Hirsjärven ym. (2009, 164) luettelemia kvalitatiivisen tutkimuksen tyypillisiä piirteitä. Ensinnäkin tutkimuksen kohteena olevien henkivakuutusyhtiöiden joukko on valittu tarkoituksenmukaisesti niin, että se kattaa mahdollisimman laajan asiakaskunnan markkinaosuuksien mukaan. Käytetty aineisto koostuu tutkittavien vakuutustuotteiden esitteistä, tuoteselosteista, ehdoista ja hinnastoista, joita on pyritty käsittelemään induktiivisen analyysin kautta tarkastelemalla niitä monitahoisesti ja yksityiskohtaisesti. Aineistosta on pyritty nostamaan esille havaintoihin perustuen olennaiset säästöhenkivakuutusten ominaisuudet. Sijoituskohteiden menestyksen analysoinnissa käytetään toisaalta sijoittamisen teoriaa pohjana ja tältä osin voidaan osittain puhua myös teorialähtöisestä deduktiivisesta analyysista.
13 8 1.5 Tutkielman sisältö Tutkielma koostuu kuudesta pääluvusta. Ensimmäinen pääluku toimii johdantona käsiteltävään aihealueeseen. Kolme seuraavaa lukua pitävät sisällään tutkimuksen teoriaosuuden. Ne koostuvat pitkälti eri säädösten sisällöstä. Viides luku on varsinainen empiriaosio. Kuudennessa ja viimeisessä luvussa vedetään tutkimuksen sisältö yhteen vastaamalla tutkimuskysymyksiin. Johdantokappaleen alussa esitellään käsiteltävä aihealue. Tätä seuraa tutkielman tavoite, joka on otsikon mukaisesti selvittää sijoitussidonnaisen säästöhenkivakuutuksen käytettävyys ja vertailtavuus sijoittajan näkökulmasta. Tavoitteen ratkaisemiseksi pyritään vastaamaan esitettyihin tavoitteen mukaisiin pää- ja apututkimuskysymyksiin. Seuraavaksi esitetään tutkimuksen rajaukset ja olennaiset käsitteet sekä lopuksi tutkielman sisältö luvuittain. Toisessa pääluvussa käsitellään säästöhenkivakuutusta tuotteena. Koska säästöhenkivakuutus luetaan osaksi henkilön taloudellista turvallisuutta, käyn luvun alussa lyhyesti läpi Suomen sosiaaliturvajärjestelmää. Sitten asemoin säästöhenkivakuutuksen Suomen vakuutuskenttään ja käyn läpi eri vakuutussäästämisen tuotteet. Säästöhenkivakuutussopimuksen sisältö muodostuu suurelta osin vakuutussopimuslain perusteella, joten seuraavaksi käydään läpi sijoittajan kannalta lainsäädäntöön liittyviä oleellisia seikkoja. Luvun lopussa käsitellään säästöhenkivakuutuksen tuoton muodostumista. Kolmas pääluku koostuu rahastosijoittamisen esittelystä. Tämä on olennaista sijoittajan kannalta, koska pääosa sijoitussidonnaisten säästöhenkivakuutusten sijoituskohteista on sijoitusrahastoja tai ainakin sijoitukset tehdään välillisesti sijoitusrahastoihin. Ensin käyn läpi sijoitusrahaston organisaationa. Sen jälkeen nostan esiin erityyppisiä sijoitusrahastoja. Sijoitusrahastojen menestystä voidaan mitata usealla eri mittarilla. Itse olen valinnut mielestäni sijoittajan kannalta olennaisimmat, jotka ovat tuotto, riski ja niiden yhdistelmä. Näin ollen tässä luvussa käsitellään myös sijoittamisen teoriaa. Olennainen osa sijoittamista on sen verokohtelu. Neljäs pääluku koostuukin eri sijoituskohteiden verotuksen sääntelystä sekä perintö- ja lahjaverotuksesta, jotka tulevat kyseeseen, kun omaisuus siirtyy esimerkiksi perillisille joko kuoleman tai lahjoituksen kautta. Vakuutussäästämisen yksi olennaisimmista eduista muodostuukin sen verotuksellisesta kohtelusta.
14 9 Viidennen luvun ja empiriaosuuden aluksi esitellään tutkielman kohteena olevat henkivakuutusyhtiöt. Tämän jälkeen keskitytään sijoitussidonnaisten säästöhenkivakuutusten käsittelyyn eri ominaisuuksien kautta. Valtaosa tuotteiden ominaisuuksista tulee suoraan vakuutussopimuslaista ja näitä käsitellään ensimmäisessä teorialuvussa. Tähän osioon on koostettu ominaisuuksia, jotka ovat yhtiöiden itse määriteltävissä. Kuudennessa ja viimeisessä pääluvussa teen yhteenvedon tutkielman sisällöstä ja vastaan tutkielman tutkimuskysymyksiin teoria- ja empirialukuihin perustuen.
15 10 2 SÄÄSTÖHENKIVAKUUTTAMINEN 2.1 Säästäminen ja sijoittaminen osana yksilön taloudellista turvallisuutta Yksityishenkilö voi elämänsä aikana joutua kohtaamaan monenlaisia riskejä, jotka uhkaavat hänen tai hänen perheensä taloudellista turvallisuutta. Rantala ja Kivisaari (2014, 63) jakavat nämä omaisuutta ja henkilöä uhkaaviin riskeihin sekä muihin riskeihin. Omaisuutta uhkaavat esimerkiksi tulipalo, varkaus, myrsky ja huolimattomuudesta aiheutunut rikkoontuminen. Suoraan henkilöä itseään voi kohdata taas sairastuminen, tapaturma, kuolema ja vanhuus. Muita riskejä ovat esimerkiksi työttömyys ja korvausvelvollisuus. Nämä riskit voivat aiheuttaa suoraan ylimääräisiä menoja, kun henkilön tarvitsee hankkia uutta omaisuutta vahingoittuneen tilalle tai esimerkiksi sairaanhoitokustannusten muodossa. Henkilöriskin toteutuminen voi lisäksi aiheuttaa työkyvyttömyyttä ja uhata näin ollen välillisesti hänen perheensä toimeentuloa. Suomalaisen yksityishenkilön taloudelliseen turvallisuuteen vaikuttavasta kokonaisuudesta on mukautettu EU:n kolmen pilarin mallista taloudellisen turvallisuuden 4-portainen malli. Kuviosta 1 näkee kuinka henkilön turvallisuus koostuu portaittain niin, että ylemmän portaan turva täydentää aina alempien portaiden antamaa turvaa. Kaksi alinta porrasta perustuvat lakisääteisyyteen, työmarkkinasopimukseen tai vähintään työnantajan ja työntekijän väliseen sopimukseen. Kahden ylimmän portaan turva on taas puhtaasti yksilön itse hankittava. Sijoittaminen luetaan taloudellisen turvallisuuden näkökulmasta kahteen ylimpään portaaseen. Sidotut ja verotuetut vapaaehtoinen yksilöllinen eläkevakuutus ja pitkäaikaissäästämisen tili kuuluvat kolmanteen portaaseen. Muun säästämisen ja sijoittamisen, kuten myös säästöhenkivakuutuksen, kautta hankittu turva kuuluu puhtaasti neljänteen portaaseen. Henkilövakuuttamisen lisäksi mielestäni myös muu itse kustannettu vakuuttaminen voidaan laskea osaksi kolmannen portaan turvaa.
16 11 Itse / varallisuuteen ja sen tuottoon perustuva turva Itse / vapaaehtoinen sidottu säästäminen tai henkilövakuuttaminen Asuminen Suomessa/ pakollinen lakisääteinen turva Työsuhde/ lakisääteinen, työmarkkinasopimukseen tai työsopimukseen perustuva turva KUVIO 1 Taloudellisen turvallisuuden 4-portainen malli (Jokela ym. 2013, 67) Suomi luetaan perinteisesti Pohjoismaisiin hyvinvointivaltioihin, joissa on varsin kattava sosiaaliturva. Pohjoismaisen hyvinvointivaltion tunnusmerkkejä ovat muun muassa asumiseen perustuva oikeus julkisiin palveluihin ja toimeentuloturvaan sekä pakollisen toimeentuloturvan koostuminen vähimmäisturvasta ja lakisääteisestä ansiosidonnaisesta osasta. Verovaroin kustannettu vähimmäisturva on tarkoitettu niille, jotka eivät kykene hankkimaan muutoin riittävää toimeentuloa. Vähimmäisturvaetuudet ovat pääsääntöisesti tarveharkintaisia eikä niiden taso riipu aikaisemmista tuloista. Tunnusmerkkeihin kuuluvat myös julkisten hyvinvointipalvelujen suuri osuus hyvinvointimenoista ja tasainen tulonjako. (www.fkl.fi 2015a) Taloudellisen turvallisuuden kahden alimman portaan sosiaaliturvaa havainnollistaa kuvio 2. KUVIO 2 Sosiaaliturvan jaottelu (Rantala & Kivisaari 2014, 87)
17 Vakuutussäästäminen osana suomalaista vakuutuskenttää Suomen vakuutuskenttä jaetaan yleisesti sosiaali- ja yksityisvakuutukseen. Sosiaalivakuutus on julkisen vallan toimenpitein sosiaalisten riskien varalta järjestetty vakuutus. Tämä tarkoittaa vakuutuksen perustuvan lainsäädäntöön tai ainakin sitä on edistetty julkisen vallan toimenpitein. Sosiaalivakuutus ei kuitenkaan ole välttämättä pakollinen vaan siihen voi liittyä myös työnantajan vapaaehtoisesti järjestämiä osia, joihin työntekijän on työsuhteen kautta velvollisuus liittyä mukaan. Joka tapauksessa sosiaalivakuutus perustuu joko Suomessa asumiseen tai työsuhteeseen. Yksityisvakuutus perustuu taas puhtaasti vakuutuksenottajan ja vakuutuksenantajan keskenään solmimiin sopimuksiin. Yksityisvakuutusliiketoimintaa saavat harjoittaa vain yksityiset vakuutuslaitokset, kun taas sosiaalivakuutusta hoitavat yksityisten laitosten lisäksi myös julkisluonteiset laitokset, kuten kansaneläkelaitos. (Rantala & Kivisaari 2014, 80 90) Kuvio 3 havainnollistaa vakuutuksen jakoa yksityisvakuutukseen ja sosiaalivakuutukseen. KUVIO 3 Vakuutuskentän jaottelu (Rantala & Kivisaari 2014, 81) Kuten edellä jo mainittiin, yksityisvakuutus on yksityisten vakuutuslaitosten ja vakuutuksenottajan välinen sopimus, jolla siirretään henkilöihin tai omaisuuteen liittyviä riskejä vakuutuslaitoksen kannettavaksi. Yksityisvakuutus jaetaan kuvion 3 mukaan usein henkilövakuutukseen ja
18 13 vahinkovakuutukseen. Jako perustuu siihen mitä toimintaa henki-ja vahinkovakuutusyhtiöt saavat lain mukaan harjoittaa. Tähän jakoon mennään tarkemmin seuraavassa luvussa 2.3. Vapaaehtoiset henkilövakuutukset täydentävät sosiaalivakuutuksessa ja muussa sosiaaliturvassa olevia aukkoja ja lisäksi niillä voi varautua kunkin talouden yksilöllisiin tarpeisiin. Henkilövakuutuksilla voi varautua kahdenlaisiin henkilöriskeihin: ennalta arvaamattomiin ja eitoivottuihin riskeihin sekä väistämättömiin ja elämänkulkuun kuuluviin toivottaviin riskeihin (Jokela ym. 2013, 51). Ei-toivottuihin riskeihin, kuten kuolema tai työkyvyttömyys varaudutaan riskivakuutuksilla. Toivottu riski taas on esimerkiksi ihmisen eläminen vanhaksi. Tähän voidaan varautua vakuutussäästämisellä, jolla henkilö varautuu tulevaan varojen tarpeeseen säilyttääkseen esimerkiksi sopivan suuruisen tulotason haluttuun kulutukseen nähden. (Jokela ym. 2013, 63) Säästämistarve voidaan määritellä myös varautumisena erityisiin tai odottamattomiin menoihin. Erityinen meno voi olla esimerkiksi oman asunnon hankinta, jolloin voidaan arvioida millaista tuottoa ja riskiä sijoitukselle voidaan ottaa ja minkä suuruinen säästettävän summan tulisi olla. Odottamattomiin menoihin varautumista voidaan kuvailla pahan päivän varalle säästämiseksi. (Jokela ym. 2013, 86 87) Pelkällä säästämisellä arvaamattomiin riskeihin varautuminen ei anna useinkaan, erityisesti säästämisen alkuvaiheessa, riittävää turvaa kattamaan sairastumisesta tai tapaturmasta johtuvia kuluja eikä varsinkaan pidemmällä aikavälillä työkyvyttömyyden tai työttömyyden mukana tulevia ansionmenetyksiä suhteessa palkkatuloon. Vahinkovakuutuksella turvataan ihmisten omaisuutta, kuten koti, metsä ja auto (esinevakuutukset) tai esimerkiksi vahingonkorvausvelvollisuudesta aiheuttamia menetyksiä vastuuvakuutusten muodossa (varallisuusvakuutus) (Rantala & Kivisaari 2014, 81). Omaisuutta voi vakuuttaa erilaisten riskien varalta oman halun mukaan. Allrisk-tyyppiset vakuutukset kattavat monenlaisia eri riskejä ja toisaalta vakuutuksen voi ottaa kattamaan vain tietty riski tai useamman riskin yhdistelmä. (Hoppu & Hemmo 2006, 25) 2.3 Henkivakuuttaminen Vakuutusyhtiölaissa ja laissa vakuutusluokista määritellään millaista vakuutustoimintaa yhtiö voi harjoittaa. Vakuutusyhtiöitä on kolmea eri tyyppiä: eläke-, henki- ja vahinkovakuutusyhtiöt. Henkivakuutusyhtiöt saavat harjoittaa vain yhdeksään eri henkivakuutusluokkaan, jotka on määritelty Euroopan parlamentin ja neuvoston asetuksen 2002/83/EY mukaan, kuuluvaa toimintaa
19 14 ja lisäksi vahinkovakuutusluokkiin 1 ja 2 kuuluvaa toimintaa. (Vakuutusyhtiölaki 1:3 ) Käytännössä suomalaiset henkivakuutusyhtiöt tarjoavat vain henkivakuutusluokkien 1, 3 ja 6 mukaisia vakuutuksia. Seuraavassa on suorat lainaukset lain (Laki vakuutusluokista 2, 13, 15, 18 ) sisällöstä: Henkivakuutusluokkaan 1, "Henkivakuutus", sisältyvät vakuutus elämisen varalta, kuolemanvaravakuutus, vakuutus tietyn eliniän saavuttamisen tai sitä aikaisemman kuoleman varalta ja vakuutus vakuutusmaksujen palautuksiin sekä eläkevakuutukset. Henkivakuutusluokkaan 1 sisältyvät myös muut henkilövakuutukset, joita henkivakuutusyhtiö myöntää 1 momentissa tarkoitettujen henkivakuutusten lisäksi. Tällaisia vakuutuksia ovat esimerkiksi vakuutus henkilövahingon varalta, joka koskee myös henkilövahingon aiheuttamaa työkyvyttömyyttä, vakuutus tapaturman aiheuttaman kuoleman varalta ja vakuutus tapaturman tai sairauden aiheuttaman invaliditeetin varalta. Henkivakuutusluokalla 3, "Sijoitussidonnainen vakuutus", tarkoitetaan sellaisia 13 :n 1 momentissa ja 14 :ssä tarkoitettuja vakuutuksia, joissa vakuutukseen liittyvät edut on vakuutussopimuksessa sidottu tiettyjen sijoitusten kehitykseen. Sijoitussidonnaisia vakuutuksia ovat myös sellaiset vakuutukset, joissa henkivakuutuksen etuudet perustuvat esimerkiksi osakeindeksiin Henkivakuutusluokka 6, "Kapitalisaatiosopimustoiminta", käsittää vakuutusteknisiin laskelmiin perustuvat kertyneen pääoman takaisinmaksua tarkoittavat sopimukset, joilla vakuutusyhtiö ottaa vastuulleen tietyn ajan kestäviä ja tietyn määräisiä sitoumuksia sovittua kertamaksua tai etukäteen sovittuja jatkuvia maksuja vastaan. Vahinkovakuutusluokkaan 1, "Tapaturmat", sisältyvät kiinteät rahalliset etuudet, vahingonkorvauksen luonteiset etuudet sekä näiden yhdistelmät ja matkustajille aiheutuneet vammat. Tähän vakuutusluokkaan sisältyvät myös työtapaturmat ja ammattitaudit. Vahinkovakuutusluokkaan 2, "Sairaus", sisältyvät kiinteät rahalliset etuudet, vahingonkorvauksen luonteiset etuudet ja näiden yhdistelmät. Henkivakuutukselle käsitteenä on sekä suppea, että laaja merkitys. Suppea merkitys tarkoittaa lähinnä suojaa elämisen tai kuolemisen varalle. Laajempi käsite taas pitää sisällään muun muassa yksilöllisen eläkevakuutuksen, sairausvakuutuksen ja tapaturmavakuutuksen. Henkivakuutus-termin tilalla käytetäänkin usein termiä henkilövakuutus, joka kuvaa paremmin sitä laajaa kirjoa riskejä, joita ihminen voi elämänsä aikana kohdata. (Rantala & Kivisaari 2014, ) Kun termiin henkilövakuutus yhdistetään vielä sana vapaaehtoinen, saadaan sisältö vastaamaan sitä vakuutuskenttää, jossa henkivakuutusyhtiöt toimivat. Ne siis vakuutuksenantajina ottavat kantaakseen vakuutettujen elämänsä aikana kohtaamia riskejä, jotka aiheuttavat heille itselleen tai lähiomaisilleen taloudellisia haasteita.
20 Vakuutussäästäminen Kun riskivakuutuksella suojaudutaan taloudellisessa mielessä ei-toivottaviin tapahtumiin, kuten työttömyys, työkyvyttömyys tai pienemmässä mittakaavassa esimerkiksi kodinkoneiden hajoamiseen, niin yhtä lailla voidaan vakuutussäästämisellä varautua vastaaviin tapahtumiin. Lisäksi vakuutussäästämisellä voidaan varautua tulevaisuudessa odottavaan varojen tarpeeseen. Näitä voivat olla esimerkiksi eläkkeelle jäämisestä seuraava tulojen laskeminen, lapsen autokouluun säästäminen tai tulevaan kodin remontointiin liittyvä säästäminen. Lisäksi vakuutussäästämisellä voidaan pyrkiä suojaamaan varallisuutta inflaatiota vastaan tai pyrkiä sen mahdollisimman tuottavaan sijoittamiseen. Kuten jo taloudellisen turvallisuuden 4-portaisen mallin esittelyn yhteydessä käytiin läpi, vakuutussäästäminen asemoidaan mallissa kolmannelle ja neljännelle portaalle. Sillä siis täydennetään alempien portaiden turvaa. Kun henkilöllä on säästöjä, hän voi jättää osan riskeistä omalle vastuulleen ottamalla riskivakuutuksiin suuremmat omavastuut tai jättämällä riskejä kokonaan omalle vastuulleen. Vakuutus kilpailee myös varallisuuden arvon säilyttämisen ja mahdollisimman tuottavan sijoittamisen osalta muiden sijoitustuotteiden kanssa. Näitä ovat muun muassa pankkitalletukset, arvopaperisijoitukset, sijoitusasunto ja metsäomaisuus. Vakuutussäästämistä on perinteisesti pidetty pitkäaikaisena sijoittamisena ja sille on räätälöity lainsäädännössämme erilaisia verokannusteita. Vakuutussäästäminen voi tapahtua edellä mainittujen henkivakuutusluokkien sallimien tuotteiden mukaan. Nämä ovat säästöhenkivakuutus, omaeläkevakuutus ja kapitalisaatiosopimus. Omaeläkevakuutus tarkoittaa vapaaehtoista yksilöllistä eläkevakuutusta Säästöhenkivakuutus Säästöhenkivakuutuksessa on tarkoitus kerryttää vakuutussäästöjä edunsaajan myöhempään käyttöön, joka voi olla hyvinkin pitkällä tulevaisuudessa. Vakuutuksenottaja maksaa vakuutukseen maksuja, jotka sijoitetaan joko henkivakuutusyhtiön toimesta eteenpäin tai sitten vakuutuksenottaja valitsee sijoituskohteet yhtiön valikoimista ja tuleva vakuutuksen tuotto sidotaan sijoitusten tuottoon. Vakuutuksessa on vakuutettuna kohdehenkilö ja säästöt sekä niiden tuotto palautetaan vain jos henkilö elää vakuutuksen erääntyessä. Vakuutukseen tuottoon vaikuttaa näin ollen myös kuolevuushyvitys, joka johtuu vakuutetun kuolemantapauksessa säästöjen jäämisestä
21 16 vakuutusyhtiölle. Kuolevuushyvitys voidaan toteuttaa maksamalla vakuutuksiin lisätuottoa tai veloittamalla pienempää vakuutusmaksua kuin muutoin veloitettaisiin. Käytännössä säästöt on aina vakuutettu riskivakuutuksella, jolloin edunsaajille palautetaan säästöjen osuus lähes kokonaan tai jopa korotettuna. Tämä riippuu riskivakuutuksen suuruudesta suhteessa vakuutussäästöön. Vakuutuksenottajalla on mahdollisuus nostaa säästöt kokonaan tai osittain jo ennen vakuutuksen erääntymistä. (Jokela ym. 2013, 95 96) Omaeläkevakuutus Vapaaehtoista yksilöllistä eläkevakuutusta voidaan kutsua myös omaeläkevakuutukseksi. Omaeläkevakuutuksen tarkoituksena täydentää lakisääteistä työeläkettä. Eläke voi alkaa aikaisintaan työntekijän eläkelain lykätyssä vanhuuseläkeiässä, joka tällä hetkellä on 68 vuotta. Eläkkeelle voi kuitenkin tällä hetkellä jäädä jo 63-vuotiaana, joten yksilöllistä eläkettä pystyy alkaa nostamaan vasta jonkin aikaa eläkkeen alkamisen jälkeen, jos vakuutettu jää työeläkkeelle ennen lykättyä eläkeikää. (Jokela ym. 2013, ) Vuoden 2017 eläkeuudistuksen jälkeen varhaisin työeläkkeelle jäännin ikä tulee nousemaan portaittain 65 vuoteen (www.tela.fi 2015), mikä parantaa omaeläkevakuutuksen käytettävyyttä. Yksilöllisen eläkevakuutuksen säädöksiä on vuosien varrella muutettu useampaan kertaan, joten markkinoilla on edelleen vakuutuksia, joista voi alkaa nostamaan eläkettä jo ennen työeläkkeen alkamista. Näin ollen aiemmin pystyi omalla eläkesäästämisellä varhentamaan omaa eläkkeelle jäämistä. Nykyään tämä on tosin työeläkelakien mukaan tehty mahdottomaksi. Nykylaissa eläkevakuutuksen kautta eläkettä pitää nostaa vähintään kymmenen vuoden ajan. Eläke maksetaan yleensä kuukausittain. Omaeläkevakuutuksen katsotaan kuuluvan taloudellisen turvallisuuden mallin kolmannelle portaalle sen pitkäaikaisuuden vuoksi. Säästöjä ei voi nostaa ennen eläkeikää kuin hyvin rajatuissa tapauksissa. Tämä johtuu siitä, että eläkemaksuja tuetaan verotuksessa. Eläkemaksut on mahdollista vähentää ensisijaisesti pääomatuloverotuksessa 5000 euroon saakka. Pääomatuloverotuksen ollessa 30 prosenttia, täysi verohyöty on 1500 vuodessa. Jos verovähennystä ei ole mahdollista tehdä pääomatuloista, voidaan vastaava verovähennys tehdä erityisenä alijäämähyvityksenä myös ansiotulosta. Vähennys voidaan lisäksi tehdä puolison verotuksessa jos toisella puolisoista on eläkevakuutus, mutta ei tuloja joista verovähennys voidaan tehdä. (Fasoúlas, Manninen & Niiranen 2014, ) Nykyään solmitut uudet eläkevakuutukset voidaan takaisinostaa siirtämällä vakuutussäästöt toisen yhtiön eläkevakuutukseen tai pankin tarjoamalle PS-tilille. Muutoin
22 17 takaisinosto on mahdollista vain, jos vakuutettu on kohdannut avioeron, hän tulee pysyvästi työkyvyttömäksi tai on yli vuoden ollut työttömänä. (Jokela ym. 2013, 134) Yksilölliseen eläkevakuutukseen voi säästää kuukausittain tai tehdä siihen kertasijoituksen. Vakuutuksen tuoton voi sitoa laskuperustekorkoon tai eri sijoituskohteiden tuottoihin säästöhenkivakuutuksen tapaan Kapitalisaatiosopimus Kapitalisaatiosopimukset lasketaan vakuutusluokkia koskevassa laissa kuulumaan henkivakuutuksiin. Huomattavin ero säästöhenkivakuutuksiin on vakuutetun puuttuminen. Koska vakuutetun kuolema ei voi päättää sopimusta, laaditaan sopimus aina määräaikaiseksi. Teknisesti kapitalisaatiosopimus on kuitenkin vakuutuksen kaltainen. Kapitalisaatiosopimukset on suunnattu pääosin yrityksille, mutta niitä voidaan tehdä myös yksityishenkilöille. Niiden tuotto muodostuu vastaavasti kuin säästö- ja eläkevakuutuksissa. Verotuksessa kapitalisaatiosopimuksen sisältäviä sijoituksia kohdellaan samalla tavalla kuin säästöhenkivakuutuksessa eli sijoitusten tuotto realisoituu vasta nostettaessa niitä pois sopimuksen sisältä. (Jokela ym. 2013, ) 2.5 Säästöhenkivakuutus sopimuksena Henkivakuutussopimusta säädellään pääosin vakuutussopimuslaissa. Vakuutussopimuslain keskeinen tavoite on selventää vakuutussopimussuhteissa noudatettavia sääntöjä sekä vahvistaa suhteessa pääosin heikompien osapuolten eli vakuutuksenottajan, vakuutetun ja edunsaajien asemaa suhteessa vakuutuksenottajaan. Lain säädöksistä voidaan sopimusehdoissa poiketa korkeintaan vakuutuksenantajan vahingoksi. Sopimusehdot, jotka poikkeavat vakuutussopimuslain pykälistä kuluttajien tai niitä vastaavien sopimustahojen vahingoksi, ovat mitättömiä. Lisäksi epäselviä sopimusehtoja tulkitaan laatijansa eli vakuutuksenantajan vahingoksi. Vakuutuksenantajan tai tämän edustajan antaessa markkinoinnin ja myynnin yhteydessä virheellisiä tietoja vakuutuksen sisällöstä, katsotaan vakuutuksen olevan voimassa sen sisältöisenä kuin vakuutuksenottaja on käsittänyt saamiensa tietojen pohjalta sen olevan. (Rantala & Kivisaari 2014, ) Tämä erillinen säännöstö kumpuaa vakuutuksen luonteesta. Vakuutuksen ollessa abstrakti sitoumus, jonka sisältö määritellään usein vaikeaselkoisissa vakuutuksenantajan laatimissa ehdoissa. Vakuutuksen
23 18 soveltuvuutta ei ole mahdollista tarkistaa etukäteen ja vakuutussopimuksen vertailtavuus muihin kilpaileviin tuotteisiin on usein vaikeaa. Lisäksi vakuutussopimukset ovat usein pitkäaikaisia ja hyvin merkittäviä vakuutuksenottajan taloudellisen turvallisuuden kannalta. (Lehtipuro, Luukkonen, Mäntyniemi, Raulos & Santavirta 2010, 117) Vakuutussopimuksen osapuolet Vakuutussopimus tehdään vakuutuksenantajan eli vakuutusyhtiön ja vakuutuksenottajan välillä. Vakuutuksenottaja voi olla luonnollinen- tai oikeushenkilö. Säästöhenkivakuutuksessa voidaan vakuutussopimuslain puitteissa millainen sopimus tehdään. Säästöhenkivakuutuksen kautta sijoittavan henkilön kannalta vakuutussopimuslaki suojaa sijoittajaa, varsinkin hänen ollessa niin sanottu ei-ammattimainen sijoittaja. Vakuutuksenottajaa voidaan kutsua vakuutuksen omistajaksi ja vain hänellä on oikeus sopia vakuutusyhtiön kanssa muutoksia vakuutussopimuksen sisältöön. Sijoitussidonnaisissa säästöhenkivakuutuksissa vakuutuksenottaja on samalla sijoittaja, joka määrää sijoitussuunnitelman sisällöstä ja sijoitusten allokoinnista. Toki vakuutuksenottaja voi myös luovuttaa osittain oikeuksiaan eteenpäin esimerkiksi valtakirjalla tai sitten rajoittaa omia oikeuksiaan vakuutetulle tai edunsaajille tekemillään sitoumuksilla. Vakuutuksenottajan velvollisuutena on vakuutussopimusta tehtäessä antaa vakuutuksenottajalle oikeat ja riittävät tiedot vakuutussopimuksen solmimista varten. Vakuutuksenottaja vastaa myös viime kädessä vakuutusmaksujen maksamisesta. Säästöhenkivakuutuksessa on aina vakuutettu, jonka elämään ja kuolemaan vakuutus on sidottu. Vakuutetulla ei kuitenkaan ole sinänsä valtaa vakuutukseen. Hyvään vakuutustapaan kuitenkin voidaan katsoa kuuluvan, että vakuutetulla on tietoa vakuutuksen voimassaolosta. (Hoppu & Hemmo 2006, 406) Jos vakuutukseen tarvitaan terveysselvitys, niin pääsääntöisesti vakuutettu täyttää tämän selvityksen. Neljäs vakuutussopimukseen liittyvä henkilö on edunsaaja. Edunsaajan selkeä määrittäminen on henkilövakuutuksissa erittäin tärkeää, koska edunsaajan määräämällä vakuutuksenottaja ilmaisee tahtonsa kehen vakuutusturva tosiasiassa kohdistuu. Edunsaajan oikeudet vakuutuskorvaukseen alkavat kuitenkin vasta vakuutustapahtuman toteutuessa. Poikkeuksen muodostaa vakuutuksenottajan kuolema, jolloin vakuutuksen uudeksi omistajaksi tulee vakuutuksen edunsaaja, jolle kaikki vakuutuksenottajan oikeudet siirtyvät. Vakuutustapahtuman seurauksena edunsaaja saa
24 19 vakuutuskorvauksen. Edunsaajan on mahdollista luopua korvauksesta, jolloin tilanteessa toimitaan niin kuin edunsaaja olisi kuollut. (Jokela ym ) Edunsaajamääräyksen puuttuessa vakuutuskorvaus suoritetaan vakuutetun kuolinpesään. Edunsaajamääräys on aina annettava kirjallisena ja toimitettava vakuutusyhtiöön. Vakuutuksenottajalla on vakuutuksen voimassa ollessa, ennen vakuutustapahtumaa, mahdollisuus vapaasti muuttaa edunsaajaa. Kuitenkin vakuutuksenottajan on vakuutussopimuslain mukaan mahdollista tehdä peruuttamaton edunsaajamääräys vakuutetulle tai edunsaajalle. Tällöin edunsaajan muuttamiseen vaaditaan suostumus sitoumuksen saajalta. Edunsaajamääräys menee aina testamentin edelle vakuutetun menehtyessä. Pääsääntöisesti vakuutuskorvaus maksetaan pääluvun mukaan tasasuuruisina osuuksina edunsaajille. Vakuutuksenottajan on mahdollista jakaa vakuutuskorvaus myös muussa suhteessa, mutta se pitää merkitä erikseen edunsaajamääräykseen. Edunsaajan menehtyessä korvaus suoritetaan elossa oleville edunsaajille. Jos edunsaajana ovat lapset, niin jonkun heistä menehtyessä, tämän omat jälkeläiset tulevat edunsaajiksi perintökaaren mukaan. Jos edunsaajana ovat omaiset tai puoliso ja lapset, lasten osalla toimitaan kuten edellä ja jos puolisoa tai lapsia ei ole suoritetaan korvaus elossa oleville kokonaisuudessaan. (Vakuutussopimuslaki ) Edunsaajamääräys on tärkeä myös verotuksellisesti. Verolakien mukaan lähiomaisille maksettavaa vakuutuskorvausta kohdellaan verotuksen osalta huomattavasti muita korvauksensaajia kevyemmin. Ilman edunsaajamääräystä myös kuolemantapauskorvaus maksetaan kuolinpesään, jolloin se huomioidaan kokonaisuudessaan perintöverotuksessa. Vakuutuksenantajan edustajan on vakuutussopimusta tehtäessä kerrottava vakuutuksenottajalle edunsaajamääräyksen tarpeellisuudesta Sijoittajalle annettavat tiedot Vakuutuksenantajalle on vakuutussopimuslaissa asetettu muita varallisuusoikeudellisia sopimuksia laajempi tiedonantovelvollisuus johtuen vakuutuksen luonteesta. Vakuutus on aineeton hyödyke, jonka sisältö määräytyy vakuutussopimuslain, vakuutusehtojen ja vakuutussopimuksen pohjalta. Vakuutuksenottajan voi näin ollen olla hankala muodostaa vakuutuksesta tarkkaa kuvaa. Tiedonantovelvollisuus perustuu siihen, että vakuutuksenantajalla tai tämän edustajalla on parhaat tiedot vakuutuksista ja niiden sisällöstä. (Hoppu & Hemmo 2006, 35 36)
25 20 Vakuutuksen hakijan tulee voida tietojen perusteella arvioida vakuutuksen tarkoituksenmukaisuutta ja vertailla sitä muihin tarjolla oleviin vakuutuksiin. Vakuutuksenantajan on annettava vakuutuksenottajalle riittävät ja tarpeelliset tiedot vakuutustarpeen arvioimiseksi ja vakuutuksen valitsemiseksi. Vakuutuksenantajan täytyy antaa tiedot oma-aloitteisesti. Tiedonantovelvollisuuden sisältöä ja antamistapaa ei ole laissa yksityiskohtaisesti kerrottu. Sisällön laajuuden tiedonanto riippuu esimerkiksi vakuutuksen merkitsevyydestä vakuutuksen hakijalle. Tietoa voidaan antaa markkinoinnin ja myynnin yhteydessä niin suullisesti kuin kirjallisestikin. Pelkkä esitteiden ja ehtojen olemassaolo myyntipisteessä ei kuitenkaan riitä vaan niitä on ainakin tarjottava vakuutuksen hakijalle. Lisäksi hakijalle annettava tarjoustuloste pitää sisällään vakuutuksen olennaisia ominaisuuksia. (Hoppu & Hemmo 2006, 37 38) Säästöhenkivakuutuksessa vakuutuksen hakijalle on kerrottava muun muassa vakuutuksen takaisinostomahdollisuudesta, vapaakirjaoikeudesta, edunsaajan määräämisestä ja sen merkityksestä, vakuutuksen kuluista, sijoitusriskeistä sekä verokohtelusta. Sijoitussidonnaisissa vakuutuksissa tiedonantovelvollisuuden täyttäminen vaatii sijoitusriskin ja -tuoton määrittämistä. Tällä tarkoitetaan esimerkiksi sitä, että sijoituksiin liittyy riski myös pääoman menetykseen ja että tuottolaskelmat ovat vain arvioita eivätkä tae tulevasta tuotosta. (Hoppu & Hemmo 2006, 39) Vakuutuksen voimassaoloaikana vakuutuksenantajan on vuosittain lähetettävä vakuutuksenottajalle vakuutusmääriä ja muita vakuutuksenottajalle merkityksellisiä seikkoja koskevat tiedot. Säästöhenkivakuutukseen liittyviä tietoja ovat ainakin vakuutussäästöjen määrä eli takaisinostoarvo ja vakuutuksen edunsaajat. (Hoppu & Hemmo 2006, 49 50) Vakuutuksenottajalla ei ole oma-aloitteista tiedonantovelvollisuutta, vaan hänen velvollisuutensa rajoittuu oikeiden ja täydellisten tietojen antamiseen vakuutuksenantajan esittämiin kysymyksiin. Vakuutuksenottaja vastaa tietojen oikeellisuudesta myös, jos terveysselvityksen tai muun kyselylomakkeen täyttää vakuutettu tai joku muu henkilö. (Hoppu & Hemmo 2006, 62 63) Sijoitusneuvonta on luvanvaraista sijoituspalveluun liittyvää toimintaa ja se pitää sisällään yksilöllisen suosituksen antamista asiakkaalle tiettyä rahoitusvälinettä koskevaksi liiketoimeksi. Toimilupia myöntää ja valvoo finanssivalvonta. Sijoituspalvelun, kuten esimerkiksi säästöhenkivakuutuksen, tarjoamiseksi palveluntarjoajan kuuluu tunnistaa asiakas ja luokitella tämä joko ammattimaiseksi tai ei-ammattimaiseksi sijoittajaksi. Sijoittajan ammattimaisuus vaikuttaa esimerkiksi tiedonantovelvollisuuden laajuuteen ja sijoittajan suojaan. Tiedonantovelvollisuutta käsiteltiin jo edellä. Selonottovelvollisuuteen kuuluu asiakkaan tunteminen. Tämä tarkoittaa, että
26 21 ennen sijoituspalvelun tarjoamista on palvelun tarjoajan selvitettävä asiakkaan taloudellinen asema, sijoituspalvelua tai rahoitusvälinettä koskeva sijoituskokemus ja -tietämys sekä sijoitustavoitteet ja riskinottokyky. Näiden perusteella sijoittajalle voidaan tarjota juuri hänelle sopivia rahoitusvälineitä ja palveluita. Palvelun tarjoajan on toteutettava asiakkaan antamat toimeksiannot viivytyksettä ja niistä on annettava riittävää ja oikea-aikaista tietoa, jotta asiakas voi seurata ja arvioida toimenpiteiden asianmukaisuutta. (www.finanssivalvonta.fi 2015) Sijoitussidonnaisen vakuutuksen kautta sijoittavan henkilön kannalta sijoitusneuvonnan saaminen lisää sitä varmuutta, että sijoituskohteet on valittu juuri hänen tavoitteisiinsa ja riskinottokykyynsä sopiviksi. Sinänsä sijoittaja voi tehdä varsinaiset sijoituspäätökset itsenäisesti suosituksista välittämättä Sijoittajan oikeudet vakuutuksen elinkaaren aikana Vakuutussopimus alkaa, kun vakuutuksenottajan allekirjoittama vakuutushakemus on annettu tai lähetetty vakuutusyhtiön edustajalle ja ensimmäinen vakuutusmaksu on maksettu. Jos vakuutukseen tarvitaan vakuutetun terveysselvitystä, edellyttää vakuutuksen alkaminen myös vakuutetun täyttämän ja allekirjoittaman terveysselvityksen toimittamista vakuutuksenantajalle. Tätä ennen vakuutuksenottaja on tehnyt sijoitussuunnitelman, jonka perusteella maksetut vakuutusmaksut allokoidaan eri sijoituskohteisiin. Vakuutussopimuslain mukaan vakuutuksenottajalla on sopimuksen voimaantulon ja vakuutusasiakirjojen saapumisen jälkeen 30 päivän ajan oikeus peruuttaa vakuutussopimus. Peruuttaminen tulee tehdä vakuutusyhtiölle kirjallisena. Vakuutusyhtiön tulee tällöin palauttaa viivytyksettä vakuutuksenottajan maksamat vakuutusmaksut. Jos maksut on sidottu sijoitusten arvonkehitykseen, on vakuutusyhtiön mahdollista vähentää palautettavasta summasta sijoitusten arvonalentuminen. (Vakuutussopimuslaki 13a ) Säästöhenkivakuutussopimuksen aikana vakuutuksenottajan on mahdollista jatkaa joustavasti vakuutusmaksujen maksamista eikä vakuutuksenottaja ole velvollinen noudattamaan laadittua maksusuunnitelmaa. Vakuutusyhtiöt rajoittavat kuitenkin sopimusehdoissa vakuutuksenottajan mahdollisuutta tehdä vakuutukseen lisäsijoituksia. Vakuutusmaksuille on määritelty kuukausi-, vuosi- tai kertakohtaiset minimirajat, joiden puitteissa vakuutusmaksuja voi maksaa. Jos vakuutuksenottaja keskeyttää maksujen suorituksen kutsutaan jo maksettujen maksujen säästöosuutta vapaakirjaksi. (Vakuutussopimuslaki 13 )
27 22 Vakuutuksenottaja voi myös vakuutuksen voimassaoloaikana tehdä vapaasti muutoksia sijoitussuunnitelmaan. Sijoitussuunnitelman muutos tehdään kirjallisesti vakuutusyhtiölle ja tulevat vakuutusmaksut allokoidaan tällöin uudella tavalla eri sijoituskohteisiin. Myös jo maksettuja vakuutussäästöjä voi siirtää sijoituskohteesta toiseen. Näillä muutoksilla vakuutuksenottaja voi esimerkiksi siirtää säästöjä vakuutuksen erääntymisen lähentyessä vähän riskiä sisältäviin sijoituskohteisiin. Vakuutusyhtiöt saattavat veloittaa konttorilla tehdyistä muutoksista jonkin määrän jälkeen toimenpidepalkkion, mutta verkkopalvelussa tehdyt muutokset ovat tällä hetkellä poikkeuksetta maksuttomia. Vakuutuksen voimassaoloaikana sijoittaja voi myös irtisanoa vakuutuksen kokonaan tai tehdä osittaisen takaisinoston (Vakuutussopimuslaki ). Tällöin yhtiö maksaa vakuutuksenottajalle takaisinostoarvon mukaisen osuuden vakuutussäästöistä. Vakuutuksen irtisanomisoikeuteen ei myöskään säästöhenkivakuutussopimuksessa voi tehdä rajoituksia (Hoppu & Hemmo 2006, 408). Vakuutuksen irtisanomisoikeudesta seuraa, että sijoitussidonnaiseen vakuutukseen voi liittää ainoastaan sijoituskohteita, joille on määritettävissä arvo päivittäin. Jos vakuutukseen liittyvä kuolemantapausturva on vakuutussäästöjä pienempi, rajoittuu takaisinosto henkivakuutusturvan määrään. Tällöin sijoittaja kantaa pientä riskiä osasta sijoituksesta, jos vakuutettu kuolee ennenaikaisesti. Säästöhenkivakuutuksissa takaisinostosta vakuutusyhtiöt veloittavat vakuutuksen voimassaolon alkuvuosina yleensä ylimääräisen nostopalkkion, joten sijoitusvakuutus ei kulurakenteenkaan takia ole tarkoitettu kovin lyhytaikaiseen sijoittamiseen. Säästöhenkivakuutus voi päättyä eri syihin. Näitä ovat vakuutuksen erääntyminen, vakuutetun kuolema ja vakuutuksen irtisanominen, jolloin tehdään koko vakuutussäästöä koskeva takaisinosto. Lisäksi vakuutuksenantaja voi irtisanoa vakuutuksen, jos vakuutussäästö on jäänyt kovin pieneksi tai vakuutussäästö ei riitä kattamaan vakuutusyhtiön veloittamia kuluja. 2.6 Sijoittajan säästöhenkivakuutuksesta saatavaan tuottoon vaikuttavat tekijät Säästöhenkivakuutusten tuotto Jotta sijoittaja olisi valmis säästämään vakuutustuotteeseen, muiden sijoitustuotteiden sijaan, on hänen saatava sijoituksilleen kilpailukykyistä tuottoa. Vakuutusmaksujen ja niistä muodostuvien säästöjen tuotto voi muodostua asiakkaalle kahdella eri tavalla. Perinteisessä
28 23 säästöhenkivakuutuksessa yhtiö sijoittaa vakuutusmaksut tuottavasti ja turvaavasti eri sijoituskohteisiin maksaen niille laskuperustekorkoon ja lisähyvitykseen perustuvaa tuottoa. Tällöin riski sijoitusten onnistumisesta on vakuutusyhtiöllä itsellään. Toisessa vaihtoehdossa vakuutuksenottaja valitsee itse yhtiön sijoitusvalikoimista kohteet, joihin vakuutusmaksu kohdistetaan, jolloin riski sijoitusten onnistumisesta jää vakuutuksenottajalle itselleen. Lisäksi vakuutussäästämisen tuottoon ja edullisuuteen vaikuttaa vakuutussäästämisen verokohtelu, jota käsitellään myöhemmin neljännessä pääluvussa Perinteinen säästöhenkivakuutus Ennen sijoitussidonnaisten säästövakuutusten tuloa markkinoille EU-säädösten voimaansaattamisen myötä 1990-luvun puolivälissä, säästövakuutukset olivat pääsääntöisesti hyvin samanlaisia vähäriskisiä ja kohtuullista tuottoa tarjoavia sijoitustuotteita. Näissä perinteisissä säästövakuutuksissa vakuutusyhtiö sijoittaa asiakkaiden maksamat vakuutusmaksut oman sijoitusorganisaationsa kautta erilaisiin sijoituskohteisiin, kuten osakkeisiin, joukkovelkakirjoihin ja kiinteistöihin. Näiden sijoitusten tuottojen ansiosta vakuutusyhtiö sitoutuu maksamaan säästöille laskuperustekorkoa. Sijoitustoiminnan onnistuessa vakuutusyhtiö on velvollinen maksamaan kohtuullisen osuuden sijoitustoiminnan tuotoista vakuutuksiin lisäkorkona. Tällaista takuukoron ja lisähyvityksen mukaista säästövakuutusta kutsutaan myös englanninkielisellä termillä with-profittuotteeksi. (Jokela ym. 2013, ) Laskuperustekorko ennen vuotta 1999 otetuissa vakuutuksissa on ollut pääosin 4,5 %, mutta siitä lähtien tämä takuukorko on portaittain tippunut, niin että nykyisissä laskuperustekorkoisissa vakuutuksissa laskuperustekorkoa ei välttämättä makseta lainkaan. Tähän kehitykseen on selkeästi vaikuttanut inflaation tippuminen lähelle nollaa. Vakuutusyhtiölaki sääntelee vakuutusyhtiöiden sijoitustoimintaa ja siinä edellytetään myös, että yhtiö palauttaa kohtuullisen osan ylijäämästään vakuutuksenottajille. Vakavaraiset yhtiöt pystyvät sijoittamaan vakuutusmaksut tuottavasti sijoittamalla varoja korkeamman riskin ja tuottopotentiaalin sijoituskohteisiin ja pystyvät näin ollen antamaan vakuutuksiin korkeampia lisähyvityksiä, kuin matalan vakavaraisuuden yhtiöt. (Jokela ym. 2013, ) With-profit-tuotteiden lisäksi voi olla myös without-profit-säästövakuutuksia, jotka eivät osallistu lainkaan ylijäämän jakoon vaan niille maksetaan pelkkää sopimuskorkoa. Niille maksettava peruskorko on näin ollen laskuperustekorkoa korkeampi. (Jokela ym. 2013, 105) Tällä hetkellä ei
29 24 Suomen henkivakuutusmarkkinoilla tutkielman kohderyhmän yhtiöistä kyseisiä tuotteita kuitenkaan löydy Sijoitussidonnainen säästöhenkivakuutus Sijoitussidonnaiset säästöhenkivakuutukset eli niin sanotut unit-link-vakuutukset ovat vakuutusmaksutulon mukaan selkeästi perinteisiä vakuutuksia suositumpia tällä hetkellä. Useimpien henkivakuutusyhtiöiden uusmyynnistä perinteiset säästöhenkivakuutukset on jopa jätetty kokonaan pois. Vuonna 2013 sijoitussidonnaisten henkivakuutusten maksutulo oli miljoonaa euroa ja muun henkivakuutuksen vain 319 miljoonaa euroa. Myös arvioitaessa kokonaisuudessaan vakuutussäästämistä ovat sijoitussidonnaiset vakuutukset nousseet perinteisten vakuutusten ohi säästöjen määrässä. Vuonna 2013 sijoitussidonnaisten vakuutusten vastuuvelka oli miljoonaa euroa ja muu henkivakuutusyhtiöiden vastuuvelka miljoonaa euroa. (www.fkl.fi 2015b) Vakuutustekninen vastuuvelka on vakuutusyhtiön taseen vastattavaa puolen selvästi hallitsevin osa, joka kuvaa vakuutusmaksu- ja korvausvastuusta johtuvaa vakuutusyhtiön velkaa vakuutuksenottajille tai korvauksensaajille. (Rantanen & Kivisaari 2014, 245) Sijoitussidonnaiseen henkivakuutukseen sijoittaessa asiakas valitsee yhtiön asettamista sijoitusrahastoista tai muista sijoituskohteista haluamansa kohteet, joiden tuottoihin vakuutuksen arvo sidotaan. Asiakas voi halunsa mukaan valita vakuutuksen katteeksi useampia sijoituskohteita tai määrätä että vakuutusmaksu merkitään kokonaan esimerkiksi johonkin sijoituskoriin. Vakuutuksenottaja kantaa kokonaisuudessaan riskin sijoituskohteiden arvon kehityksestä, mutta toisaalta hyöty sijoituskohteen arvon noususta tulee vakuutuksen kuluilla vähennettynä suoraan vakuutuksenottajalle. Vakuutuksen arvo vaihtelee sijoitusten arvon mukaan päivittäin. Vakuutuksenottajalla ei ole kuitenkaan omistussuhdetta sijoituskohteisiin, vaan ainoastaan vakuutuksen tuotto on sidottu niiden arvon kehitykseen. Sijoituskohteiden omistus on henkivakuutusyhtiöllä ja se käyttää omistajan valtaa sijoituksissa. Vakuutusyhtiön tulee pitää sijoitussidonnaisten vakuutusten vastuuvelka erillään muista sijoituksista. Vakuutusyhtiön ajautuessa selvitystilaan turvaa tämä perinteisiä vakuutuksia paremmin vakuutuksenottajien säästöt. (Jokela ym. 2013, ) Sijoitussidonnaiset vakuutukset eivät kuitenkaan välttämättä pidä sisällään suurta riskiä. Vakuutuksenottaja voi valita vakuutuksen katteeksi hyvin erilaisia sijoituskohteita oman riskinottohalukkuutensa mukaan. Markkinoilla on valittavana vähäriskisiä tuotteita lähtien tileistä ja lyhyen koron rahastoista. Näihin tuotteisiin sijoittamalla vakuutuksen kautta, vakuutuksenottaja
30 25 joutuu tyytymään melko matalaan tuottoon, mutta sijoitusten arvon heilahtelukin on hyvin pientä. Valitessaan korkeariskisiä sijoitusrahastoja tulee vakuutuksenottajan kestää myös riskiä sijoitusten arvon heilahtelun myötä. Pidemmällä aikavälillä korkeampaa riskiä sisältävistä sijoitustuotteista saa suuremmalla todennäköisyydellä myös parempaa tuottoa. Tähän tuoton ja riskin yhteyteen mennään tarkemmin luvussa 3.4. Vakuutuksenottaja voi halutessaan melko vapaasti vaihtaa sijoituskohteita, joihin vakuutusmaksu ohjataan. Säästöjä voi myös siirtää eri sijoituskohteiden välillä. Näin ollen vakuutuksen elinkaaren aikana voidaan säästöjä allokoida erisuuruista riskiä sisältäviin kohteisiin Säästöhenkivakuutuksen kulut Henkivakuutusyhtiöt perivät asiakkaiden vakuutuksista erilaisia kuluja, jotka pienentävät vakuutusmaksuille kertyvää tuottoa. Kulut peritään, jotta yhtiö voi kattaa liikekulujaan ja tehdä tuottoa liiketoiminnalla. Liikekuluja syntyy muun muassa vakuutusten myynnistä ja markkinoinnista, sopimusten ja muutosten käsittelystä, rahaliikenteestä ja säästöjen hallinnoinnista. Näitä asiakkailta perittäviä maksuja kutsutaan kuormituskuluiksi. (Jokela ym. 2013, 98 99) Kuormituskuluja peritään maksetuista vakuutusmaksuista, kertyneestä vakuutussäästöstä ja vakuutussäästön nostosta. Lisäksi vakuutusyhtiöt perivät erilaisia toimenpidepalkkioita esimerkiksi vakuutuksen panttauksesta ja lisävakuutusotteen tulostamisesta. Olennaisimmat vakuutuksenottajaa koskevat kulut ovat vakuutusmaksusta perittävä palkkio eli vakuutusmaksukulu, säästöstä veloitettavaa palkkio eli vuotuinen hallinnointikulu ja vakuutuksen takaisinostoon tai erääntymiseen liittyvä palkkio eli lunastuskulu. Sijoitussidonnaisiin vakuutuksiin tulee vielä lisänä sijoituskohteiden perimiä kuluja. Vakuutuksenottajaa koskevat aina rahastojen ja sijoituskorien hallinnointipalkkiot, jotka esimerkiksi rahastoyhtiö vähentää automaattisesti rahasto-osuuksista ja ne on otettu huomioon sijoituskohteiden tuottoraporteissa Kuolevuuden vaikutus vakuutussäästöön Säästöhenkivakuutuksessa vakuutussäästön takaisinmaksaminen on sidottu vakuutetun elämään vakuutuksen erääntyessä. Jos vakuutettu kuolee vakuutuksen voimassaollessa jäävät vakuutukseen maksetut maksut vakuutusyhtiölle. Tämä vakuutusyhtiölle jäävä lisähyöty huomioidaan antamalla säästöhenkivakuutuksille kuolevuushyvitystä joko alempana vakuutusmaksuna tai maksamalla
31 26 vakuutukseen määräajoin kuolevuuteen perustuvaa lisähyvitystä. Asiakkaan kannalta kuolevuushyvitys on vakuutusmaksulle lisätuottoa. Riskihenkivakuutuksessa periaate on sama kuin säästövakuutuksessa, mutta käänteinen. Asiakas maksaa riskiin perustuvaa kuolemantapausmaksua, joka voidaan katsoa hyvitykseksi vakuutusyhtiölle. Kuolevuushyvitys ei kuitenkaan usein tyydytä vakuutuksenottajan ja hänen perhettään, joten säästöhenkivakuutuksiin liitetään käytännössä aina turva myös kuoleman varalle. Jos kuolemanvaraturva on yhtä suuri kuin vakuutussäästö, kuolevuushyvitys ja riskimaksu ovat käytännössä toistensa suuruisia, joten kuolevuudella ei ole vaikutusta vakuutussäästön kehitykseen. Riskihenkivakuutus voi kuitenkin olla myös vakuutussäästöä pienempi tai suurempi. Riskihenkivakuutuksen ollessa vakuutussäästöä suurempi jää vakuutusyhtiölle nettoriskiä riskihenkivakuutuksen ja säästön erotuksen verran. Tällöin vakuutussäästöstä peritään laskuperusteiden mukaista riskimaksua erotuksen osuudesta. Tämä pienentää vakuutusmaksujen tuottoa, mutta vakuutetun kuollessa vakuutuksen edunsaajat saavat vakuutussäästöä isomman korvauksen. Vastaavasti riskihenkivakuutuksen ollessa vakuutussäästöä pienempi maksetaan erotuksen perusteella säästöille lisähyvitystä. (Jokela ym. 2013, 95 97)
32 27 3 SIJOITUSRAHASTOT 3.1 Sijoitusrahasto organisaationa ja sen hallinto Sijoitusrahasto koostuu varoista joita erilaiset sijoittajat sijoittavat siihen ostaessaan rahastoosuuksia. Sijoitusrahastolla on taas finanssivalvonnan vahvistamat säännöt, joista selviää sen käyttämä sijoituspolitiikka. Sijoittajat omistavat sijoitusrahaston arvopaperit. Osuudenomistajat eivät kuitenkaan tee rahastossa sijoituspäätöksiä vaan ne tehdään rahastoa hallinnoivassa osakeyhtiömuotoisessa rahastoyhtiössä. Rahasto-osuuden omistajat saavat rahastoyhtiön päätöksenteossa äänensä kuuluviin rahastoyhtiön hallituksen kautta. Hallituksen jäsenistä vähintään kolmasosa tulee olla valittuna rahasto-osuuden omistajien toimesta. Sijoitusrahaston varat säilytetään säilytysyhteisössä, jonka tehtäviin kuuluu lisäksi rahastoyhtiön osto- ja myyntitoimeksiantojen toteuttaminen sekä rahastoyhtiön valvonta. Kuviossa 4 on hahmotettu rahastosijoittamisen toimintaperiaate. Finanssivalvonta Rahastoyhtiö -Osakeyhtiö -Valtioneuvosta myöntää toimiluvan Toimeksiannot Valvonta Säilytysyhteisö Hallinnointi -Arvopaperinvälittäjä Sijoitusrahasto Säilytys -Finanssivalvonta tai valtioneuvosto vahvistaa säännöt Rahasto-osuudenomistajat -Yksityishenkilöt, yhteisöt, säätiöt KUVIO 4 Rahastosijoittamisen perusperiaate (Puttonen & Repo 2007, 31)
33 Sijoitusrahasto Sijoitusrahasto on osakkeista, korkoinstrumenteista ja muista arvopapereista koostuva salkku, jonka omistavat siihen sijoituksia tehneet tahot. Sijoitusrahasto siis kerää sijoittajilta varoja, jotka se sijoittaa eteenpäin hyödyntäen suuren sijoittajan kustannustehokkuutta. Rahasto jakaantuu keskenään yhtä suuriin rahasto-osuuksiin. Nämä osuudet tuottavat puolestaan oikeuden rahastossa olevaan omaisuuteen. (Puttonen & Repo 2007, 30) Rahasto-osuuden hinta muodostuu rahaston sijoitusten käyvästä markkina-arvosta jaettuna sen hetkisellä rahasto-osuuksien määrällä. Rahasto-osuuksia voi pääsääntöisesti myydä ja ostaa vapaasti eli osuuksien määrä vaihtelee osuuksien kaupankäynnin mukaan. Rahasto-osuuden hinta on sama myyjälle ja ostajalle. Sijoitusten markkina-arvo taas vaihtelee sijoitusten arvonkehityksen ja sijoituksille maksettavien tuottojen mukaan. (Sijoitusrahasto-opas 2012, 5) Tavallisissa rahastoissa merkintä ja lunastus tehdään rahasto-osuuden omistajan ja rahaston välillä ja se on mahdollista kerran päivässä. Poikkeuksen tähän tekevät ETF-rahasto (Exchange Traded Fund). Näiden arvo-osuuksilla voidaan nimen mukaisesti käydä jatkuvasti kauppaa pörssissä. Listauksen ansiosta niillä on näin ollen jatkuva markkinahinta. ETF-kaupankäyntiin ei liity sijoitusrahastojen normaaleja merkintä- ja lunastuspalkkioita, vaan kustannus sijoittajan näkökulmasta syntyy osto- ja myyntihinnan välisestä erosta eli spredistä ja arvopaperivälittäjän palkkiosta. Pienillä kertatoimeksiannoilla kiinteät vähimmäispalkkiot nousevat suhteellisen korkeiksi. ETF:t ovat yleisimmin passiivisia rahastoja eli ne seuraavat mahdollisimman tarkasti kohdeindeksinsä tuotto- ja riskiprofiilia. (Kaartinen & Pomell 2012, 13 15) Sijoitusrahastojen toimintaa ohjaa lainsäädäntö. Suomessa sijoitusrahastolaissa määritellään rajat rahastojen toiminnalle. Rahastot jaetaan lain mukaan kahteen eri ryhmään. Nämä ovat sijoitusrahastodirektiivin mukaiset UCITS-sijoitusrahastot 1 ja erikoissijoitusrahastot. Sijoitusrahastodirektiivin mukaisille rahastoille määritellään laissa yksityiskohtaiset säännöt miten sijoitustoiminnan riskit on hajautettava. Erikoissijoitusrahastoille vastaavia tarkkoja määräyksiä ei ole. Kummankin tyyppiset rahastot perustuvat joka tapauksessa sijoitusriskin hajauttamiseen. (Sijoitusrahasto-opas 2012, 5) Lisäksi rahastot voidaan jakaa kasvu- ja tuotto-osuusrahastoihin. Kasvuosuusrahastoissa sijoitusrahastojen arvopapereiden tuotto, kuten osingot ja velkakirjojen kuponkikorot jätetään 1 UCITS muodostuu englanninkielisistä sanoista Undertakings for Collective Investment in Transferable Securities
34 29 kasvattamaan rahastopääomaa, kun taas tuotto-osuusrahastot maksavat tuotot vuosittain osuudenomistajille. Tuotto-osuuksiin sijoittavat suurimmaksi säätiöt ja vastaavat instituutiot, jotka tarvitsevat sijoituksistaan juoksevaa kassavirtaa (Puttonen & Repo 2007, 32). Sijoitussidonnaisissa säästöhenkivakuutuksissa sijoituskohteina ovat ainoastaan rahastojen kasvuosuudet. Sijoitusrahastolla on oltava säännöt, joiden mukaan rahastoyhtiö on velvollinen hoitamaan sijoitusrahastoa ja sen sijoitustoimintaa. Sijoitusrahaston säännöt laatii rahastoyhtiön hallitus ja ne vahvistetaan finanssivalvonnan toimesta. Säännöistä selviää sijoitusrahaston sijoituspolitiikka eli mihin sijoituskohteisiin rahaston varat sijoitetaan ja kuinka varojen hajauttaminen hoidetaan. Sijoituspolitiikan perusteella rahastot jaetaan kolmeen pääluokkaan, jotka ovat korko- osake-, yhdistelmärahastot. Pääsääntöisesti sijoitusrahasto saa sijoittaa varoja sellaisiin arvopapereihin ja rahamarkkinavälineisiin, joilla käydään kauppaa kaupankäynnistä rahoitusvälineillä annetussa laissa tarkoitetulla säännellyllä markkinalla tai joilla käydään kauppaa muulla säännellyllä, säännöllisesti toimivalla, tunnustetulla ja yleisölle avoimella markkinapaikalla. Tämä johtuu rahastosijoittamisen avoimesta perusluonteesta johon kuuluu, että sijoittajat voivat päivittäin ostaa ja lunastaa rahastoosuuksia. (Harju & Syyrilä 2001, ) Arvopapereilla ja rahamarkkinavälineillä tarkoitetaan osakkeiden ja korkopapereiden lisäksi esimerkiksi johdannaisia, jotka antavat oikeuden myydä tai ostaa edellä mainittuja arvopapereita. (Arvopaperimarkkinalaki 2:1 ) Johdannaisten käyttö riskienhallinnassa tai lisätuoton hakemisessa edellyttää sen mainintaa sijoitusrahaston säännöissä. Säännöissä on oltava maininta siitä millaisia johdannaisia käytetään, missä tarkoituksessa niitä käytetään ja kuinka laajasti ne ovat käytössä. Lisäksi säännöissä tulee selvittää rahastoyhtiön johdannaiskaupassa soveltavat riskienhallintamenetelmät. Rahastolla pitää olla myös toiminnan kannalta välttämättömät käteisvarat, jotta se voi kaikissa tapauksissa lunastaa myytävät rahastoosuudet. (Sijoitusrahasto-opas 2012, 28) Rahastoyhtiö Koska sijoitusrahasto ei ole oikeushenkilö, pitää sen hallinnoinnista vastata erillinen rahastoyhtiö. Rahastoyhtiöllä tarkoitetaan sijoitusrahastolain mukaan suomalaista osakeyhtiötä, joka harjoittaa pääsääntöisesti sijoitusrahastotoimintaa. Sijoitusrahastotoiminta on taas luvanvaraista ja sitä saa harjoittaa ainoastaan Finanssivalvonnalta toimiluvan saanut rahastoyhtiö. Toimilupa voidaan myöntää suomalaiselle osakeyhtiölle, jolla on riittävät taloudelliset edellytykset ja voidaan
35 30 varmistua, yhtiön liiketoiminnan laajuus huomioon ottaen, että sitä johdetaan ammattitaitoisesti sekä terveiden ja huolellisten liiketoimintaperiaatteiden mukaan. Rahastoyhtiö voi perustaa useita eri sijoitusrahastoja. (Harju & Syyrilä 2001, 57 58) Arvopaperiyhdistyksen Corporate Covernance -koodin mukaan hallitus huolehtii yhtiön hallinnosta ja toiminnan asianmukaisesta järjestämisestä. Hallitus ohjaa ja valvoo yhtiön toimivaa johtoa, nimittää ja erottaa toimitusjohtajan, hyväksyy yhtiön strategiset tavoitteet ja riskienhallinnan periaatteet sekä varmistaa johtamisjärjestelmän toiminnan. Rahastoyhtiön hallitus päättää sijoitusrahastojen säännöistä ja niiden muuttamisesta. Sijoitusrahasto saa aloittaa toimintansa vasta sen jälkeen, kun finanssivalvonta on vahvistanut sen säännöt. Hallituksen jäsenistä on valittava vähintään kolmannes vuotuisessa sijoitusrahastojen osuudenomistajien kokouksessa. Jos rahastoyhtiöllä on useampia sijoitusrahastoja, sijoitusrahastoista valitaan edustajisto, joka puolestaan valitsee hallituksen jäsenet. Lisäksi osuudenomistajat valitsevat rahastoyhtiölle yhden tilintarkastajan. Toimitusjohtajan tehtäviin kuuluu puolestaan hoitaa yhtiön juoksevaa hallintoa hallituksen antamien ohjeiden ja määräysten mukaisesti. Päätoimisen toimitusjohtajan yhtenä tehtävänä rahastoyhtiössä on huolehtia yhdessä hallitusten jäsenten kanssa jatkuvasti siitä, että sijoitusrahastotoimintaa harjoitetaan rahasto-osuuden omistajien edun mukaisesti. (Harju & Syyrilä 2001, 71 75) Rahastosijoittajan kannalta oleellista on, että hallitus ja operatiivinen johto ei aja vain rahastoyhtiön etua, vaan lainsäädännössä on asetettu vaatimus nimenomaan sijoittajien etujen ajamisesta. Rahastoyhtiö voi halutessaan hankkia hallinnointiin kuuluvia tehtäviä ulkopuolisilta palveluntarjoajilta. Se vastaa kuitenkin viime kädessä siitä, että sijoitusrahastojen osuudenomistajien edut toteutuvat kaikissa tilanteissa. Rahasto-osuusrekisterin ylläpito ja rahastoosuuksien arvonlaskenta ovat kuitenkin sellaisia toimintoja, jotka rahoitusyhtiön tulee hoitaa itse. Muuten rahastoyhtiö voi pitkälti ostaa myyntiin, markkinointiin, sijoitusneuvontaan, salkunhoitoon, kirjanpitoon sekä muihin toiminnan kannalta olennaisiin toimintoihin kuuluvat palvelut ulkopuolelta. Esimerkiksi salkunhoitoon ja sijoitusneuvonnan antamiseen liittyvien palveluiden tarjoajien tulee olla kuitenkin olla finanssivalvonnan tai vastaavan ulkomaisen toimijan valvonnassa. Teknisluonteisten palveluiden tarjoajille ei samanlaisia vaatimuksia ole. Tärkeää palveluiden hankinnassa on, ettei niiden hankinta aiheuta eturistiriitaa palveluntarjoajan ja rahastoosuudenomistajien välillä. (Harju & Syyrilä 2001, 75 77)
36 Säilytysyhteisö Säilytysyhteisö on säilytysyhteisötoimintaa harjoittava yhteisö. Luvanvaraista säilytysyhteisötoimintaa voivat harjoittaa suomalaisten sijoituspalveluyritysten ja luottolaitosten lisäksi vastaavat ulkomaiset toimijat joita valvotaan kotimaassa sijoitusrahastodirektiivin vaatimusten mukaan sekä suomalainen osakeyhtiö, jolle on myönnetty toimilupa harjoittaa säilytysyhteisötoimintaa. Säilytysyhteisön on hoidettava tehtävänsä itsenäisesti rahastoosuudenomistajien eduksi. Itsenäisen toiminnan painottaminen sijoitusrahastolaissa korostuu, koska pääsääntöisesti rahastoyhtiöt ja säilytysyhteisöt toimivat Suomessa saman konsernin alaisuudessa. Sijoitusrahastolain 31 mukaan säilytysyhteisön tehtäviin kuuluvat: 1)säilyttää sijoitusrahaston varat 2)noudattaa rahastoyhtiön antamia toimeksiantoja, jos ne eivät ole lain, viranomaismääräysten tai sijoitusrahaston sääntöjen vastaisia 3)varmistua siitä, että rahasto-osuuksien arvo lasketaan lain, viranomaismääräysten ja sijoitusrahaston sääntöjen mukaisesti 4)varmistua siitä, että rahasto-osuuksien liikkeeseenlaskuissa ja lunastuksissa noudatetaan lakia ja sijoitusrahaston sääntöjä 5)huolehtia siitä, että sijoitusrahaston varoja koskeviin toimiin liittyvät vastikkeet suoritetaan yleisesti käytössä olevassa määräajassa 6)varmistua siitä, että sijoitusrahaston tuotot käytetään lain ja sijoitusrahaston sääntöjen mukaisesti Ensimmäinen tehtävä koskee sijoitusrahastojen varojen säilyttämistä ja muut tehtävät säilytysyhteisön toimeksiantojen toteutusta ja niiden valvontatehtäviä suhteessa rahastoyhtiöön. Vaikka rahastosijoittamista valvotaan useassa eri vaiheessa viranomaisten taholta, voidaan ajatella olevan sijoittajan etujen mukaista, että sijoitusrahastokokonaisuudessa on myös sisäänrakennettu valvontamekanismi. Säilytystehtävän olennaisin osa liittyy sijoitusrahastotoiminnan perusperiaatteeseen, jossa sijoitusrahaston varat on pidettävä erillään rahastoyhtiön varoista. Tämä toteutetaan siten, että rahasto-osuutta merkittäessä ja lunastettaessa varat siirtyvät suoraan asiakkaan tililtä säilytysyhteisön hallinnassa olevan sijoitusrahaston tilille. Sijoitusrahaston varat on kaikki
37 32 säilytettävä yhdessä säilytysyhteisössä. Kun varoja sijoitetaan ulkomaille, voi säilytysyhteisö käyttää hyväkseen myös ulkomailla sijaitsevia apusäilytysyhteisöjä. (Harju & Syyrilä 2001, 100) 3.2 Sijoitusrahastotyypit Korkorahastot Korkorahastot jaetaan vielä lyhyen ja pitkän koron rahastoihin. Lyhyen koron rahastot sijoittavat varat rahamarkkinasijoituksiin, joiden juoksuaika on alle vuosi. Näitä ovat muun muassa valtioiden velkasitoumukset, pankkien sijoitustodistukset, kuntien kuntatodistukset ja yritysten yritystodistukset. Lyhyen koron rahastojen oletettu tuotto ei ole kovin korkea ja niiden pyrkimyksenä on pitkällä aikavälillä ylittää kolmen kuukauden euribor-koron tuotto (Puttonen & Repo 2007, 33). Pitkän koron rahastot sijoittavat varansa pääosin pitkäaikaisiin joukkolainoihin ja korkoinstrumentteihin. Pitkän koron rahastojen odotettu tuotto on jo jonkin verran lyhyen koron rahastoja korkeampi, mutta johtuen korkopapereiden pidemmästä juoksuajasta ja korkeammasta korkoriskistä heilahtelee pitkän koron rahaston tuotto jonkin verran enemmän. Korkorahastoja voidaan luokitella korkoherkkyyden lisäksi sen mukaan millaisen luottoluokituksen mukaisten yritysten tai yhteisöjen arvopapereihin korkorahasto sijoittaa. Esimerkiksi rahastoraportti jakaa korkorahastot valtioriskiin sijoittaviin rahastoihin sekä luokiteltuihin ja korkeariskisiin yrityslainarahastoihin. Rahaston odotetulla tuotolla ja riskillä on selkeä ero siinä sijoittaako rahasto AAA-luottoluokkaan arvioituihin valtioiden obligaatioihin vai roskalainaluokiteltujen yritysten velkakirjoihin Osakerahastot Osakerahastot sijoittavat varansa pääosiltaan pörssinoteerattuihin osakkeisiin. Osakkeista on historiassa saatu muita sijoitustuotteita parempaa tuottoa pitkällä aikavälillä. Korkean tuoton vastapainona myös osakkeista saatu tuotto heilahtelee ajan mukana korkosijoituksia enemmän. Osakkeen omistajille tuleva tuotto koostuu hinta- ja osinkotuotosta. Hintatuotto muodostuu pörssikurssien kehityksestä. Sijoitusrahasto pystyy hajauttamalla pääsemään eroon yrityskohtaisesta
38 33 riskistä, mutta koko osakemarkkinoita koskeva markkinariski vaikuttaa osakerahastojen tuoton vaihteluun. Osinkotuottoa maksetaan osakkaille vasta yritysten muiden velvoitteiden hoitamisen jälkeen yhtiön jakokelpoisista varoista. Näin ollen yritykset voivat maksaa osinkoa vain niiden positiivisesta tuloksesta. Osakerahastot voidaan sijoituspolitiikan mukaan luokitella usealla eri tavalla. Sijoitusrahastot voivat sijoittaa varojaan esimerkiksi maantieteellisesti, toimialoittain, yritysten koon perusteella sekä yritysten markkina- ja kirja-arvon suhteen mukaan. Maantieteellisen sijainnin mukaan varojaan sijoittava yhtiö voi sijoittaa esimerkiksi Suomessa, Kiinassa, Euroopassa, kehittyvissä maissa tai muilla alueilla sijaitseviin tai toimiviin yhtiöihin. Yritysten koon mukaan yritykset jaetaan suuriin blue chip -yhtiöihin ja pieniin ja keskisuuriin small cap -yhtiöihin. Toimialakohtaisesti sijoittavat rahastot ohjaavat varansa puolestaan esimerkiksi metsä-, lääke- tai kaivosteollisuuden alueelle kilpaileviin yrityksiin. Markkina- ja kirja-arvojen mukaan yhtiöitä jaetaan puolestaan arvo- ja kasvuyrityksiin. (Puttonen & Repo 2007, 67 68) Arvoyhtiöillä tämä M/B-luku on keskiarvoa pienempi ja kasvuyhtiöillä keskiarvoa suurempi. Vastaavasti markkinapohjaisista tunnusluvuista myös yrityksen markkinahinnan ja tuloksen suhde eli P/E-luku kertoo yhtiöön liittyvistä kasvuodotuksista. (Knüpfer & Puttonen 2012, ) Yhdistelmärahastot Yhdistelmärahastot voivat sijoittaa sijoitusyhtiön varoja niin korko- kuin osakemarkkinoille. Yhdistelmärahaston hoitaja voi muuttaa rahaston sijoitusten painopistettä markkinatilanteen mukaan. Korko- ja osakesijoitusten väliset painotukset ja niiden vaihteluvälit määritellään rahaston säännöissä. Yhdistelmärahastot nimetäänkin useimmiten niiden osakepainon mukaan, jolloin nimestä voi päätellä kuinka paljon riskiä rahastot pitävät sisällään. (Sijoitusrahasto-opas 2012, 10) Yhdistelmärahaston menestys perustuu pitkässä juoksussa salkunhoitajan kykyyn painottaa osakeja korkoinstrumentteja eri markkinatilanteessa (Puttonen & Repo 2007, 34). Markkinoilla olevat yhdistelmärahastot sijoittavat varoja pääasiassa saman rahastoyhtiön muihin sijoitusrahastoihin, joten ne ovat tässä mielessä rahasto-osuus rahastoja.
39 Erikoissijoitusrahastot Erikoissijoitusrahaston nimestä tulee käydä ilmi, että kyseessä on erikoissijoitusrahasto. Erikoissijoitusrahastojen sijoitustoiminta on huomattavasti vapaammin säännelty kuin UCITSrahastojen. Sijoitusrahastolain mukaan erikoissijoitusrahastonkin on hajautettava sen sijoitustoiminnan riskejä, jos rahastoa tarjotaan ei-ammattimaisille sijoittajille. Lisäksi varat on sijoitettava eteenpäin ilman aiheetonta viivytystä. Erikoissijoitusrahastolle ei välttämättä lasketa arvoa jokaisena pankkipäivänä. Näin esimerkiksi erikoissijoitusrahastoihin lueteltavien kiinteistösijoitusrahastojen kohdalla, joiden arvo voidaan määritellä asiantuntijan tekemän käyvän arvon perusteella kerran kuukaudessa kuun viimeisenä pankkipäivänä. Kiinteistörahastojen lisäksi erikoissijoitusrahastoihin lasketaan muun muassa vipurahastot, jotka pyrkivät korkeaan tuottoon käyttäen aktiivisesti johdannaisia tai esimerkiksi velkavipua sekä absoluuttiseen tuottoon kaikissa markkinatilanteissa pyrkivät hedge-rahastot. (Sijoitusrahasto-opas 2012, 12) 3.3 Sijoitusrahaston varallisuuden hajauttaminen Sijoitusrahaston perusluonteeseen kuuluu, että sijoittaja pystyy päivittäin tekemään rahastoon lisäsijoituksia merkitsemällä rahasto-osuuksia tai lunastamaan sijoituksiaan myymällä vastaavasti rahasto-osuuksia. Tämän seurauksena sijoituksille on pystyttävä antamaan päivittäin markkina-arvo. Niinpä UCITS-sijoitusrahastojen varat on sijoitettava jo lainkin perusteella pääsääntöisesti arvopaperipörssissä tai muulla vastaavalla markkinapaikalla noteerattuihin arvopapereihin, jotta sijoitusrahaston varat olisivat tarpeeksi likvidissä muodossa. (Harju & Syyrilä 2001, 129) Sijoitusrahastolaki antaa kuitenkin mahdollisuuden sijoittaa enintään yhden kymmenyksen sijoitusrahaston varoista sellaisiin arvopapereihin, joilla ei käydä julkista kauppaa. (Puttonen & Repo 2007, 65) Lisäksi sijoitusrahastolla on oltava sen toiminnan edellyttämät käteisvarat. Käteisvaroille ei ole sijoitusrahastolaissa määritelty mitään vähimmäis- tai enimmäismäärää. Käteisvarojen pitää olla riittävät, jotta lunastustapauksissa myydyt osuudet voidaan viivytyksettä maksaa sijoittajalle. Käteisvarat eivät kuitenkaan saa olla tarpeettoman suuret, sillä niistä saatava matala tuotto kääntyisi pitkällä aikavälillä osuudenomistajan vahingoksi. Lisäksi sijoitusrahaston perusperiaatteena on
40 35 nimenomaan sijoittajien varojen kerääminen ja sijoittaminen erilaisiin arvopapereihin. (Harju & Syyrilä 2001, 136) Sijoitusrahastolaissa määritellään, että yhden liikkeellelaskijan arvopapereihin saa sijoittaa maksimissaan 10 prosenttia rahaston varoista. Lisäksi laissa määritellään, että sellaisia sijoituksia saman liikkeellelaskijan arvopapereihin, jotka ylittävät viiden prosentin osuuden rahaston varoista saa olla yhteensä enintään 40 prosenttia rahaston varoista. Nämä yhdessä tarkoittavat, että sijoitusrahaston varat tulee olla hajautettu vähintään 16 liikkeeseenlaskijan arvopapereihin. (Harju & Syyrilä 2001, 137) Osakemarkkinoilla sijoituksen hajauttaminen 16 eri yhtiön osakkeisiin pienentää koko sijoitusportfolion riskiä huomattavasti. Näin päästään pääsääntöisesti eroon yrityskohtaisista riskeistä ja portfolion riski lähestyy markkinariskiä, josta sijoittaja ei laajemmallakaan hajautuksella voi päästä eroon. Sijoitusrahastojen riskejä käsitellään laajemmin myöhemmässä vaiheessa tutkielmaa. 3.4 Sijoitusrahastojen menestyksen arviointi Sijoituksen menestyksen tärkein mittari sijoittajalle on pääsääntöisesti tuotto, jonka hän sijoitukselleen saa. Sijoituksen arvo kuitenkin muuttuu ajan kuluessa. Tämä johtuu muun muassa pörssikurssien vaihtelusta ja korkopapereiden hinnan muutoksista. Yksittäisten sijoitusten arvoon vaikuttaa niin koko talouteen vaikuttavat asiat, kuin myös yrityskohtaiset tekijät. Näitä sijoitusten arvon muutoksia kutsutaan sijoituksen riskeiksi. Markkinoilla sijoittajat vaativatkin tuottoa sijoituksille sen sisällään pitämän riskin mukaan. Kuitenkin sijoittajan on mahdollista hajauttaa sijoitusten riskiä markkinoilla, jolloin yksittäistä sijoituskohdetta koskevasta riskistä voi päästä eroon jopa kokonaisuudessaan. Helpoiten hajauttaminen onnistuu juuri sijoitusrahastojen kautta. Seuraavassa käsitellään tarkemmin sijoitusten tuottoa ja riskejä sekä käydään läpi Sharpen-luku, joka huomioi sijoitusportfolion menestyksen arvioinnissa niin tuoton kuin riskinkin Sijoitusten tuotto Sijoittaja vaatii käytännössä aina sijoitukselleen tuottoa. Tämä liittyy kiinteästi siihen, että rahalla katsotaan olevan aika-arvo. Aika-arvon takia myöhempien kassavirtojen arvo on pienempi kuin vastaavien kassavirtojen arvo tänään. Aika-arvon katsotaan syntyvän kolmesta eri tekijästä:
41 36 kulutuksen lykkäämisestä, inflaatiosta ja riskistä. Nämä kaikki tekijät vaikuttavat siihen kuinka korkeaa tuottoa sijoittaja sijoituksilleen vaatii. Aika-arvon kaava on seuraava: (1),missä PV (present value) on nykyarvo, r tuottovaatimus, t sijoitusperiodien määrä ja FV (future value) tulevaisuuden arvo. (Knüpfer & Puttonen 2012, 70 74) Aika arvon kaavassa oletetaan, että sijoituksesta saatava tuotto sijoitetaan uudestaan samalla tuotolla. Pääoma kasvaa näin koko ajan ja sijoittaja saa korkoa korolle. Tällöin puhutaan tuoton geometrisesta keskiarvosta. Tuottojen aritmeettisesta keskiarvosta puhutaan, jos kokonaistuotto jaetaan periodien lukumäärällä. Tämä antaa vastaukseksi hieman geometrista keskiarvoa suuremman suhdeluvun, mutta siinä ei huomioida tuoton uudelleen sijoittamista. Kasvurahasto-osuuksissa ja säästöhenkivakuutuksessa tuotot jäävät kasvamaan korkoa korolle, joten geometrinen keskiarvo on niissä todellisen tuoton antava. (Nikkinen, Rothovius & Sahlström 2002, 23 24) Sijoituksen kokonaistuotto muodostuu sijoitusperiodilla tapahtuneen sijoituksen hinnan muutoksen ja saatujen kassavirtojen summana: (2) missä HPR (Holding Period Return) on sijoitusperiodin tuotto, arvopaperin hinta periodin lopussa, arvopaperin hinta periodin alussa ja D kassavirtojen summa. (Knüpfer & Puttonen 2012, 130) Kaava antaa vastaukseksi suhdeluvun, jossa tuotto voi olla esimerkiksi 20 prosenttia. Knüpfer ja Puttonen puhuvat arvopapereiden kokonaistuotosta, jossa hinnan muutos syntyy arvopaperimarkkinoilla ja kassavirrat kuvaavat esimerkiksi osakkeiden tapauksessa saatuja osinkoja ja joukkovelkakirjojen tapauksessa vuosittaisia kuponkikorkoja. Rahamarkkinainstrumentit ovat velkakirjoja joiden maturiteetti on alle vuoden mittainen. Rahamarkkinasijoituksille ei makseta varsinaisesti korkoa, vaan tuotto muodostuu nimellisarvon ja merkintähinnan erotuksena. Korottomuuden vuoksi niitä kutsutaan myös diskonttoarvopapereiksi. Ne jaotellaan liikkeellelaskijan mukaan pankkien sijoitustodistuksiin, yritystodistuksiin, valtion velkasitoumuksiin ja kuntatodistuksiin. Rahamarkkinasijoituksille on tyypillistä, että niillä käydään kauppaa hyvin suurilla erillä, joten tavallisen piensijoittajan ei ole mahdollista sijoittaa suoraan rahamarkkinoille. (Nikkinen ym. 2002, )
42 37 Sijoitusportfoliolla tarkoitetaan sijoittajan hallussa olevien sijoituskohteiden yhdistelmää, joka voi pitää sisällään muun muassa osakkeita, velkakirjoja, kiinteistöjä, raaka-aineita, arvoesineitä ja taidetta. Sinällään portfolion koostumus ei kuitenkaan vaikuta sen tuoton ja riskin laskemistapaan. (Niskanen & Niskanen 2000, 199) Portfolion kokonaistuotto saadaan yksittäisen sijoituskohteen tuottojen keskiarvona. Tämä lasketaan yksittäisten sijoituskohteen tuottojen painotettuna keskiarvona. Sijoituksen paino on sijoituksen tuoton osuus portfolion kokonaisarvosta. (Nikkinen ym. 2002, 172) (3) Sijoitusrahaston kokonaistuotto muodostuu edellä mainitun mukaisesti arvopapereiden hinnan muutoksesta sekä niiden tuomasta kassavirrasta sijoitusrahastolle. Sijoitusrahastoon sijoittavan asiakkaan näkökulmasta sijoitusrahaston tuotto-osuuksien, jotka jakavat vuosittain osinko- ja korkotuotot osuudenomistajilleen, tuotto koostuu kassavirrasta ja sijoitusrahaston arvon muutoksesta. Kasvuosuuksien tuotto muodostuu puhtaasti sijoitusrahaston arvon muutoksesta Sijoitusten riski Sijoitusten riski johtuu epävarmuudesta, joka liittyy sijoituksesta saatavaan tuottoon. Sijoitusten riskiä mitataan volatiliteetilla, joka on sijoituksen tuoton keskihajonta. Volatiliteetti mittaa siis sitä todennäköisyyttä kuinka paljon sijoituksen tuotto heilahtelee sen odotetun tuoton ympärillä. Kokonaisriski voidaan lisäksi jakaa markkina- ja yrityskohtaiseen riskiin. Markkina- eli systemaattiseen riskiin vaikuttavat makrotaloudelliset tekijät, jotka vaikuttavat samaan aikaa jollain tasolla kaikkiin arvopapereihin. Näitä tekijöitä ovat esimerkiksi talouden suhdanteet, korkotason vaihtelu, inflaatio ja valuuttakurssien kehitys. Yrityskohtaisen epäsystemaattisen riskin aiheuttajina voivat olla taas esimerkiksi avainhenkilön kuolema, epäonnistunut investointi tai rahoituksen saannin vaikeus. Sijoitusrahastoiden tulee jo lainsäädännön perusteella hajauttaa sijoitustoiminnan riskit, joten käytännössä sijoitusrahastoon sijoittava henkilö joutuu tulemaan toimeen ainoastaan systemaattisen markkinariskin kanssa. Seuraavassa käsitellään tarkemmin markkina-, luotto-, korko- ja valuuttariskejä, joita rahastosijoittamiseen kuuluu. Sijoitusrahastot voivat käyttää riskeiltä suojautumiseen johdannaisia, jos niin on mainittu rahaston säännöissä.
43 Markkinariski Yksittäisen osakesijoituksen kokonaisriskiä mitataan volatiliteetilla, mikä tarkoittaa tuoton keskihajontaa. Toisin ilmaisten volatiliteetti on sitä suurempi, mitä useammin ja enemmän tuotot poikkeavat keskiarvostaan. Volatiliteetti lasketaan varianssin avulla: (4) missä on osakkeen tuoton varianssi E(r) on tuotto-odotus, on tulevaisuudentilaan s liittyvä todennäköisyys ja vastaavaan tulevaisuudennäkymään liittyvä tuotto Tästä saadaan edelleen varianssin neliöjuuren avulla keskihajonta eli volatiliteetti: (5) Jos oletetaan, että osakkeen tuotto-odotus vuodessa on 12 prosenttia ja keskihajonta 20 prosenttia tarkoittaa tämä sitä, että normaalijakauman mukaan kahtena vuotena kolmesta osakkeen tuotto osuu välille -8 prosenttia (12 % - 20 %) ja 32 prosenttia (12 % + 20 %). Osakkeen, portfolion tai sijoitusrahaston riski voidaan laskea samaan tapaan myös historiallista dataa käyttäen. Tällöin voidaan laskea mitä sijoitus on tuottanut jonkin ajanjakson aikana ja millä riskillä. Yleensä tuotot ilmaistaan vuosittaisena tuottona. Riski voidaan jakaa systemaattiseen markkinariskiin ja epäsystemaattiseen yrityskohtaiseen riskiin. Ottamalla sijoitusportfolioon useampia osakkeita pystytään yrityskohtaista riskiä vähentämään hyvin nopeasti. Ja ottamalla sijoitusportfolioon tarpeeksi paljon osakkeita päästään kokonaan eroon yrityskohtaisesta epäsystemaattisesta riskistä. Kuvio 5 kuvaa osakkeiden lukumäärän vaikutusta portfolion volatiliteettiin.
44 39 Portfolion volatiliteetti Yrityskohtainen riski Markkinariski Portfolion sijoituskohteiden lukumäärä KUVIO 5 Systemaattinen ja epäsystemaattinen riski Hajauttamisesta saatu hyöty johtuu siitä, että yksittäisten osakkeiden tuotto vaihtelee ajan mukana eri tavalla. Kun toiset osakkeet tuottavat hyvin, niin toiset tuottavat huonosti. Kahden eri osakkeen keskinäistä suhdetta kutsutaan niiden väliseksi korrelaatioksi. Korrelaatio voi olla välillä -1:n ja +1:n. Kahden osakkeen korrelaation ollessa -1 sijoitusten tuotot muuttuvat täsmälleen päinvastaisiin suuntiin, jolloin riskistä näiden muodostamassa portfoliossa ei olisi riskiä ollenkaan. Korrelaation ollessa puolestaan 1 ei hajauttamisesta olisi lainkaan hyötyä. Käytännössä osakkeiden välillä on havaittu olevan positiivinen korrelaatio, joka on yleensä 0,3 0,6. Tämä johtuu markkinariskistä, joka muodostuu koko talouteen vaikuttavista tekijöistä. (Nikkinen ym. 2002, 44 45) Kuitenkin myös pienellä positiivisella korrelaatiolla saadaan aikaan hajautushyötyä. Mitä lähemmäs yhtä arvopapereiden välinen korrelaatio tulee, sitä pienemmäksi hajauttamisesta tuleva hyöty muodostuu. (Knüpfer & Puttonen 2007, 142) Portfolion riskiä ei voida suoraan laskea sijoituskohteiden riskin painotettuna keskiarvona. Portfolion tuoton heilahtelu ei seuraa sen komponenttien tuoton heilahtelua hajauttamisen takia. Hajauttaminen toimii, koska yksittäisten sijoituskohteiden tuotot eivät reagoi markkinoilta tuleviin viesteihin yhtäläisesti, vaan esimerkiksi sama viesti markkinoilta voi nostaa toisen sijoituksen arvoa ja vastaavasti laskea toisen. (Brealey, Myers & Allen 2008, 187)
45 40 Kahden osakkeen portfolion riski lasketaan seuraavasti: (6),missä portfolion tai osakkeen varianssi, w arvopaperin osuus portfoliossa ja arvopapereiden tuottojen välinen kovarianssi. Edellä puhuttiin, että juuri arvopapereiden välinen korrelaatio on se tekijä, mistä portfolion hajautushyöty tulee, jos on tullakseen. Kaavaan korrelaatio sijoitetaan, kun tiedetään, kovarianssin ja korrelaation yhteys. Se on seuraava: (7),missä on arvopapereiden tuottojen välinen korrelaatiokerroin ja muut kuten edellä. Korrelaatiokerroin voidaan puolestaan laskea kaavasta: (8),missä i osakkeiden noteerausten lukumäärä ja ovat kahden eri osakkeen tuottojen havainnot eri ajankohtina i, ja osakkeiden tuottojen keskiarvot sekä ja osakkeiden x ja y keskihajonnat. (www.fsd.uta.fi 2015) Kokonaisriskillä on merkitystä rahoitusmarkkinoilla ainoastaan ei-hajautettavissa olevan markkinariskin osalta, koska sijoittajat voivat eliminoida sijoituksista yrityskohtaisen riskin. Yksittäisen sijoituksen sisältämää markkinariskiä mitataan betalla, joka muodostuu kaavan 9 mukaan jaettaessa yksittäisen sijoituksen ja kaikista osakkeista muodostunut markkinaportfolion sijoitusten tuottojen välinen kovarianssi markkinaportfolion tuoton varianssilla. (9) Markkinaportfolion beta on aina yksi. Jos yksittäisen sijoituksen beta on yhtä pienempi, se reagoi markkinoilla tapahtuviin koko talotta koskeviin muutoksiin keskimääräistä vähemmän. Betan ollessa yli yhden arvopaperi taas reagoi muutoksiin vastaavasti keskimääräistä enemmän. (Knüpfer & Puttonen 2012, )
46 41 Yksittäisen sijoituksen sisällään pitämän markkinariskin mukaan muodostuu myös sijoittajan tuottovaatimus tai -odotus sijoitukselle. Tämä siksi, että se on ainoa riski jota sijoittaja teorian mukaan joutuu hajauttamisen takia markkinoilla kantamaan. Capital Asset Pricing -mallin mukaan sijoituksen tuottovaatimuksen tulisi muodostua riskittömästä osasta, joka on korvaus viivästetystä kulutuksesta, sekä markkinariskin mukaisesta riskipreemiosta. Matemaattisesti malli ilmoitetaan: (10),missä E( ) on yksittäisen sijoituskohteen tuotto-odotus, riskitön tuotto, yksittäisen sijoituskohteen beta ja E( ) markkinaportfolion tuotto-odotus. Sama on havainnollistettu kuviossa 6. Tuottovaatimus Beta Kuvio 6 Capital Asset Pricing -malli Luottoriski Sijoittajan kannalta ehkä merkittävin korkopapereihin liittyvä riski on luottoriski. Luottoriski toteutuu, jos velallinen ei pysty vastaamaan velvoitteistaan. Tällöin velan- ja pääoman takaisinmaksu voi viivästyä tai pahimmassa tapauksessa sijoittaja voi menettää koko sijoittamansa pääoman sekä sille kertyvän tuoton. Korkopapereiden sisältämää luottoriskiä arvioivat kansainväliset luottoluokituslaitokset, joita ovat Standard & Poor s, Moody s ja Fitch. Yhtiöiden antamat luottoluokitukset mittaavat maksujen
47 42 laiminlyönnin todennäköisyyttä velan juoksuaikana. Pitkäaikaisen velan luottoluokitukset jakautuvat investointiluottoluokkaan (investment grade) ja ei-investointiluottoluokkaan (junk bonds, high yield -lainat). Luottoluokitukset antavat sijoittajille yhteisen kansainvälisen standardin luottoriskin arviointiin ja esimerkiksi korkorahastot turvautuvatkin toiminnassaan pitkälti näihin arvioihin. Rahastosijoittaja voikin tarkastella sijoitusrahaston ottamaa luottoriskiä rahaston säännöistä, kun tekee päätöstä siihen sijoittamisesta. (Tuhkanen 2006, ) Normaalisti sijoitusrahastot sijoittavat varansa pääosin investointi-luottoluokan korkopapereihin, joissa luottoriski on melko pieni. Sijoitusrahaston kautta korkopapereihin sijoittavan ei tarvitse välittää yhtiökohtaisesta luottoriskistä, koska rahastossa luottoriski on hyvin hajautettu. Kuitenkin rahastojen tuotto-odotukseen vaikuttaa sen sisällään pitämien arvopapereiden luottoluokitukset. Korkeimman luottoluokan valtioiden obligaatioihin sijoittavien rahastojen tuotto tulee pitkällä aikavälillä olemaan todennäköisesti matalampi kuin high yield -rahastojen, jotka sijoittavat korkean riskin luottoluokan yrityksiin. Tämä tulee suoraan Capital Asset Pricing -mallin mukaan sijoittajien riskin mukaisesta tuottovaatimuksesta. High yield -rahastot sijoittavat tietoisesti yritysten luottoriskiin, joten niissä korostuu rahaston varojen hajauttaminen eri liikkeellelaskijoiden ja eri toimialojen velkakirjoihin (Tuhkanen 2006, 216). Näin ollen luottoriskin toteutumisen jonkin tai joidenkin yritysten osalta vaikuttaa mahdollisimman vähän koko sijoitussalkun tuottoon Korkoriski Kiinteäkorkoisen joukkolainan kassavirta on määritelty eräpäivään asti. Sijoittaja siis tietää minkä suuruiset korkosuoritukset maksetaan ja minä ajankohtana sekä koska lainan pääoma maksetaan takaisin. Kuitenkin joukkolainan hinta jälkimarkkinoilla muuttuu sen juoksuaikana. Tämä johtuu sijoittajien tuottovaatimuksesta, joka vaikuttaa lisäksi myös lainan liikkeellelaskuhintaan eli emissio-kurssiin. Edellä käytiin läpi kuinka luottoriskin suuruus vaikuttaa sijoittajien tuottovaatimukseen. Toinen tuottovaatimukseen vaikuttava seikka on teorian mukaan riskittömässä korossa tapahtuva muutos. Tuotto-odotuksen noustessa velkakirjan hinta laskee ja vastaavasti tuotto-odotuksen laskiessa hinta nousee. Tästä syystä korkoriskiä kutsutaan myös hintariskiksi. Matemaattisesti velkakirjan hinta muodostuu diskonttaamalla tulevat kassavirrat nykyhetkeen: (11)
48 43,missä PV on velkakirjan hinta eli nykyarvo, r sijoittajan tuottovaatimus ja t kassavirtojen lukumäärä vuosina. Vastaavasti velkakirjan hinta voidaan laskea vuosien sijasta todellisten korkopäivien mukaan. Korkositoumusten hintaherkkyyttä korkojen muuttuessa mitataan duraatiolla, joka on velkasitoumusten keskijuoksuaika. Duraatio ilmaisee joukkolainan tai joukkolainasalkun hinnan muutoksen korkotason muuttuessa. Sitä käytetäänkin sijoitusrahastojen hintariskin määrittelyyn ja hallintaan. Sijoittajan kannalta duraatio kertoo rahaston tuottopotentiaalista ja tuoton vaihtelusta. Lyhyen koron rahastojen duraatio on hyvin pieni, joten niissä hintariskiä ei juuri ole, mutta pitkän koron rahastojen osalta se on olennaisimpia seikkoja joka sijoittajan kannattaa huomioida. (Tuhkanen 2006, ) Macalaun duraatio ilmaisee joukkovelkakirjan tuottamien kassavirtojen nykyarvojen painotetun keskiarvon ja se lasketaan kaavalla: (12),missä T on velkakirjan maturiteetti vuosina, velkakirjan kassavirta vuonna t, r velkakirjan maturiteettituotto, P velkakirjan hinta ja t aika vuosina sijoitushetkestä. Koko korkosalkun duraatio voidaan laskea yksittäisten velkakirjojen duraatioiden avulla: (13),missä on portfolion duraatio, velkakirjan i duraatio, velkakirjan i nykyarvo ja W koko velkakirjasalkun nykyarvo. Kun tiedetään vielä, että tuottovaatimuksen ja velkakirjan hinnan välillä on negatiivinen korrelaatio, saadaan hinnan muutos laskettua duraation avulla kaavalla: (14),josta modifioitua duraatiota D =D/(1+r) käyttämällä kaava yksinkertaistuu muotoon:
49 44 (15) Duraatio on siis joukkovelkakirjan hinnan ja maturiteettituoton välistä suhdetta kuvaavan funktion derivaatta ja antaa siitä hyvin tarkan arvon maturiteettituoton muutosten ollessa melko pieniä. (Nikkinen, ym. 2002, ) Duraation avulla voidaan siis laskea miten sijoittajan tuottovaatimuksessa eli korossa tapahtuvat muutokset vaikuttavat velkakirjojen ja velkakirjasalkkujen hintaan. Näin ollen korkoriski on sitä suurempi mitä pidempimaturiteettisia velkakirjoja sijoitusportfoliossa on Valuuttariski Suomalaisilla sijoittajilla oli vuoden 2012 lopussa 237 miljardin euron sijoitukset ulkomaisissa arvopapereissa. Muita paitsi euromääräisiä arvopapereita koskee valuuttakurssiriski. Rahastosijoittamisen kasvaneen suosion myötä yhä useampi sijoittaja altistuu näin ollen valuuttakurssiriskille hakiessaan tuottoja maailman markkinoilta. (Niskanen & Niskanen 2013, ) Maailmalla käytössä olevat valuuttakurssijärjestelmät luokitellaan kelluviin ja kytkettyihin valuuttakursseihin. Itsenäisesti kelluvien eli vaihtuvien valuuttakurssien järjestelmässä valuuttakurssit määräytyvät markkinoilla kysynnän ja tarjonnan mukaan. Kytketyt valuuttakurssit on puolestaan kiinnitetty johonkin yksittäiseen valuuttaan tai valuuttakoriin. (Niskanen & Niskanen 2013, 426) Sinänsä sijoittajalle tällä valuuttakurssijärjestelmällä ei ole merkitystä. Sijoittaessaan varojaan esimerkiksi Yhdysvaltojen yrityksiin sijoittavaan rahastoon hän joutuu ottamaan samalla myös valuuttakurssiriskiä. Euron vahvistuessa Yhdysvaltojen dollariin nähden 10 prosenttia sijoittajan dollarimääräinen sijoitus heikkenee saman 10 prosenttia euroissa ja päinvastoin Sharpen luku Erillisten tuoton ja riskin vertailun lisäksi sijoitusportfolion- tai rahaston menetystä mitataan yleisesti sillä miten paljon sijoitusportfolio tuottaa riskittömän tuoton ylittävää tuottoa suhteessa rahaston riskiin. Näin ollen voidaan vertailla eri tuottopotentiaalin rahastoja keskenään. Teorian mukaanhan korkeasta tuotosta pitää maksaa myös korkeamman riskin muodossa. Yleisimpänä rahaston tuoton ja riskin huomioivana suorituskyvyn mittarina käytetään Sharpen lukua, joka lasketaan seuraavasti:
50 45 (16),missä on rahaston keskimääräinen tuotto, riskitön korkokanta ja rahaston keskihajonta eli volatiliteetti. (Puttonen & Repo 2007, ) 3.5 Sijoitusrahaston kulut Rahastoyhtiön liikevaihto muodostuu sijoittajilta perittävistä merkintä-, hallinnointi- ja lunastuspalkkioista. Sijoittajan kannalta näissä on kyse kuluista, jotka vaikuttavat sijoituksen tuottoon. Merkintäpalkkio vähentää sijoittajan sijoittamallaan rahamäärällä saamia rahastoosuuksia. Merkintäpalkkion suuruus vaihtelee suomalaisissa sijoitusrahastoissa sijoitusrahaston mukaan 0 3 prosentin välillä. Ulkomaisissa rahastoissa merkintäpalkkio saattaa olla tätäkin suurempi. Lunastuspalkkio puolestaan veloitetaan nimensä mukaan rahasto-osuutta lunastettaessa ja sen osuus lunastuksesta on 0 2 prosenttia. (Sijoitusrahasto-opas 2012, 15) Minkään tutkittavien sijoitusvakuutusten kautta tehtävistä rahastosijoituksista ei veloiteta erillisiä sijoituskohtaisia merkintä tai lunastuspalkkioita. Hallinnointipalkkio sen sijaan peritään myös vakuutusten kautta tehtävistä sijoituksista. Hallinnointipalkkio on rahastoyhtiön saama korvaus analyysien, sijoitustoiminnan, arvonlaskennan, raportoinnin ja rahasto-osuusrekisterin ylläpidon sekä rahaston markkinoinnin kustannuksista. Sijoitusrahaston käymän kaupan välityspalkkiot eivät sisälly hallinnointipalkkioon, vaan ne sisältyvät rahaston kaupankäynnistä saamiin voittoihin tai tappioihin. Osassa rahastoissa, usein etenkin hedge-rahastoissa, hallinnointipalkkio voi olla tuottosidonnainen esimerkiksi siten, että tuoton ylittäessä rahaston säännöissä mainitun vertailuindeksin nousun, rahasto perii indeksituoton ylittävästä osasta lisäpalkkion. (Sijoitusrahasto-opas 2012, 15)
51 Rahastosijoittamisen edut ja haitat Puttonen ja Repo (2007, 35 36) käyvät läpi rahastosijoittamiseen liittyviä etuja ja haittoja. Rahastosijoittamisen etuja ovat riskin hajautus, hyvä likviditeetti, asiantuntemus, edulliset kaupankäyntikustannukset, helppohoitoisuus, verottomuus ja valvonta. Edellä käytiin läpi, että sijoitusrahastolaki määrittää sen minimimäärän eri liikkeelle laskijoiden arvopapereita, joihin rahaston varat pitää hajauttaa. Jo tämä vähimmäistaso takaa sijoittajalle sen, että sijoittaja pääsee suurimmaksi osaksi eroon yrityskohtaisesta systemaattisesta riskistä. Näin ollen sijoittaja voi jo yhdelläkin sijoituksella hajauttaa sijoituksensa haluamaansa osake- tai korkomarkkinaan tai yhdistelmärahastojen tapauksessa laajasti ympäri maailmaa sekä osake- että korkomarkkinoille. Hyvä likviditeetti liittyy siihen, että sijoitusrahastoille on määriteltävä arvo jokaisena pankkipäivänä, Näin ollen sijoittajan on mahdollista myydä rahasto-osuuksiaan päivittäin. Poikkeuksen muodostavat erikoissijoitusrahastoihin kuuluvat kiinteistösijoitusrahastot, joiden arvo on laskettava kuukauden viimeisenä pankkipäivänä. (Sijoitusrahastolaki 48 ) Sijoitusrahastojen sijoituspäätöksistä vastaa ammattilainen, jonka asiantuntemuksen sijoittaja saa käyttöönsä. Sijoituskohteen salkunhoitajan työpaikka ja palkkiot perustuvat viime kädessä siihen kuinka hyvin ne pystyvät hoitamaan sijoittajien varallisuutta. Sijoitusrahasto edustaa markkinoilla institutionaalista sijoittajaa, jolloin ne saavat isojen kertasijoitusten mukanaan tuomat säästöt kaupankäyntikustannuksissa niin osake- kuin korkomarkkinoilla. Tavallisen sijoittajan olisi suorilla sijoituksilla vaikeaa tai ainakin hyvin kustannustehotonta päästä kaikille markkinoille ja lisäksi esimerkiksi rahamarkkinoille pääsy on mahdotonta tavallisille sijoittajille, koska sijoitettavat summat pyörivät hyvin korkealla tasolla. Rahastosijoittaminen on hyvin helppoa ja se vapauttaa sijoittajan markkinoiden seuraamiselta. Salkunhoitajat vastaavat markkinoiden seuraamisesta ja sijoituspäätöksistä. Rahasto-osuudet säilytetään rahastoyhtiössä, joten erillisiä säilytyskustannuksia ei tule. Lisäksi yksi helppouteen vaikuttava tekijä on verotuksen lykkääntyminen. Tuottoja ei tarvitse ilmoittaa verottajalle vuosittain, vaan verotus lykkääntyy vasta siihen päivään, kun sijoittaja nostaa tuottoja
52 47 vakuutuksesta. Sijoittaja voi lisäksi antaa luottavin mielin varat sijoitusrahastoon hoidettaviksi sillä rahastosijoittamiseen liittyy valvontaa kahdessa eri osassa. Ensinnäkin finanssivalvonnan tehtäviin kuuluva viranomaisvalvonta takaa sijoittajalle hyvän sijoittajan suojan. Lisäksi sijoitusrahastotoimintaa sisältyy myös säilytysyhteisen valvontavelvoite. Puttonen ja Repo näkevät mahdolliseksi rahastosijoittamisen ongelmaksi sen, että yhdistelmärahastojen varojen allokointi riippuu puhtaasti salkunhoitajan ammattitaidosta ja tällöin sijoittaja ei tiedä sijoittaako hän minkäkin osuuden varoistaan korko- ja osakesijoituksiin. Toisena mahdollisena ongelmana Puttonen ja Repo esittävät finanssikonsernien sisäiset välittäjäyhtiöt ja niiden palkkioiden riippuvuuden aktiivisesta kaupankäynnistä johtavan liian aktiiviseen kaupankäyntiin sijoittajien näkökulmasta. Selkein haittapuoli Puttosen ja Revon mukaan rahastosijoittamisessa liittyvät palkkiot, jotka tulevat osuudenomistajien maksettavaksi sijoitusten menetyksestä riippumatta. Erityisesti hoitopalkkiot rasittavat rahastosijoituksia verrattuna suoriin sijoituksiin.
53 48 4 VEROTUS Verotusosion tarkoituksena ei ole selvittää verotusta läpikotaisin, vaan tuoda esiin ainoastaan säästöhenkivakuutukseen liittyvät perusasiat. Verotus-luvun alussa käydään läpi yleisiä henkilösijoittajan verovelvollisuuteen liittyviä verotuksen termejä. Tämän jälkeen käsitellään yleisimpien sijoituskohteiden verokohtelua. Lopussa keskitytään perintö- ja lahjaverotukseen, koska myös niillä on olennainen vaikutus säästöhenkivakuutuksen verotukselliseen kilpailuetuun suhteessa muihin sijoituskohteisiin. 4.1 Yleistä Suomessa kaikki luonnolliset henkilöt ovat verovelvollisia. Luonnollinen henkilö voi tuloverotuksessa olla yleisesti tai rajoitetusti verovelvollinen. Yleisesti verovelvollinen on verovuonna Suomessa asunut henkilö. Rajoitetusti verovelvollisen henkilön asuinpaikka on puolestaan ulkomailla. (Andersson & Linnakangas 2006, 23 25) Tutkielman rajauksen mukaan käsitellään tässä ainoastaan Suomessa yleisesti verovelvollisten henkilöiden verotusta. Tuloverotus on nettotulon verotusta, jossa veronalaisesta tulosta vähennetään sen hankkimisesta ja säilyttämisestä johtuvat menot. Tämä puhdas tulo lasketaan luonnollisella henkilöllä henkilökohtaisen tulon tulolähteen mukaan. Tätä puolestaan säännellään tuloverolaissa. Suomessa on henkilökohtaisessa tulolähteessä voimassa eriytetty tuloverojärjestelmä, jossa tulolajit ovat ansiotulo ja pääomatulo. (Niskakangas 2014, 34) Tuloverotuksen osalta verotuksen osiossa keskitytään sijoittajaa koskevaan pääomatuloverotukseen. Lisäksi sijoittajaa koskee korkotulojen lähdeverotus. 4.2 Eri sijoituskohteiden verotus Kuviosta 7 nähdään kotitalouksien rahoitusvarallisuuden jakautuminen eri sijoituskohteisiin viimeisen viidentoista vuoden aikana. Kuviosta puuttuvat esimerkiksi noteeraamattomien osakeyhtiöiden osakkeet ja johdannaiset, mutta se pitää sisällään sijoittajan kannalta oleellisimmat
54 49 sijoituskohteet. Suomalaisten kotitalouksien rahoitusvarallisuus on hyvin talletuskeskeistä. Läpi tarkasteltavan ajanjakson talletusten osuus rahoitusvarallisuudesta on ollut noin puolet koko rahoitusvarallisuudesta. Vakuutussäästöjen osuus rahoitusvarallisuudesta on noin viidennes. KUVIO 7 Kotitalouksien rahoitusvarat (www.fkl.fi 2015c) Pääomatuloa on omaisuuden tuotto, omaisuuden luovutuksesta saatu voitto ja muu tulo, jota varallisuuden katsotaan kerryttäneen. Pääomatuloon lasketaan esimerkiksi muu kuin lähdeverotettava korkotuotto, osinkotulo, sijoitusrahastosta nostettu voitto-osuus, henkivakuutuksen tuotto ja luovutusvoitto. (Korpela 2012, 96) Pääomatuloverosta maksetaan suhteellista veroa. Pääomatuloveron osuus vuoden 2015 verotuksessa on 30 prosenttia verotettavasta tulosta euroon saakka ja tämän ylittävältä osalta 33 prosenttia. (www.vero.fi 2015a) Sijoittajan tulot kertyvät sijoitusten juoksevista tuotoista ja sijoitusten arvonnoususta. Verotuksessa on omat sääntönsä kummankin laskemista varten. Sijoituksen arvonnousu realisoituu verotuksellisesti sijoituksen myynnin hetkellä. Tämä luovutushetki syntyy, kun omaisuuden tai oikeuden omistusoikeus siirtyy vastiketta vastaan toiselle. Myyntivoittoa kutsutaankin verotuksessa luovutusvoitoksi. Luovutusvoitto lasketaan luovutushinnan ja hankintamenon erotuksena, josta on lisäksi vähennetty luovutusvoiton hankinnasta aiheutuneet menot. Todellisen hankintamenon sijasta
55 50 luonnollinen henkilö tai kuolinpesä saa käyttää myös hankintameno-olettamaa. Hankintamenoolettaman määrä riippuu omistusajasta. Alle kymmenen vuoden osakeomistuksissa hankintamenoolettama on 20 prosenttia ja yli kymmenen vuoden osakeomistuksissa 40 prosenttia. Hankintamenoolettamaa käytettäessä muita luovutusvoiton hankkimismenoja ei voi vähentää luovutusvoitosta. (Korpela 2012, 11, 28, 52 53) Sijoituksen arvon ollessa hankintahintaa pienempi realisoituu sijoittajan luovutustappio. Sijoittajalla on oikeus vähentää luovutustappiot luovutusvuonna ja sitä seuraavana viitenä verovuotena syntyneistä luovutusvoitoista. (Niskakangas 2014, 48) Sijoittajalle vähäiset luovutukset ovat verovapaita. Jos hän myy omaisuuttaan korkeintaan euron arvosta ei verotusta toimiteta. Säännös on tehty erityisesti ajatellen vähäisiä pörssiyhtiöiden osakkeiden myyntiä varten, mutta se koskee myös muuta omaisuutta. (Niskakangas 2014, 47) Lähdeverotus poikkeaa pääomatuloverotuksesta siten, että se on lopullinen vero, josta sijoittaja ei voi tehdä vähennyksiä. Lähdeveroa maksetaan yleensä pankkitalletuksista ja joukkovelkakirjalainoista saatavista korkotulosta ja sen perii pankki tai joukkovelkakirjan liikkeelle laskija suoraan korkotulosta. (Niskakangas 2014, 36) Lähdeveron osuus korkotulosta on vuonna 2015 suhteellinen 30 prosenttia. (www.vero.fi 2015b) Talletukset Sijoittaja voi tehdä talletuksia hyvin erilaisille pankkien tarjoamille talletustileille. Talletustilejä ovat käyttelytilit, säästötilit ja sijoitustilit. Käyttelytilit ovat asiakkaiden päivittäisten raha-asioiden hoitamiseen tarkoitettuja tilejä. Niille maksetaan hyvin pientä korkoa tai ne voivat olla jopa korottomia. Säästötileiltä tehtäviin nostoihin on tehty nostorajoituksia ja niille maksetaan tyypillisesti käyttelytiliä korkeampaa tuottoa. Sijoitustilit ovat puolestaan määräajaksi sidottuja talletuksia. Tyypillisesti sijoitustilille maksetaan sitä suurempaa korkoa mitä pidemmäksi aikaa talletukset on niihin sidottu. (Fasoúlas ym. 2014, 20) Kotimaisten talletuspankkien ja ulkomaisten pankkien Suomen sivukonttorien edellä mainittujen talletusten korkotulot ovat pääsääntöisesti suomalaisille luonnollisille henkilöille lähdeveron alaisia, jos ne ovat yleisölle suunnattuja ja niillä on finanssivalvonnan hyväksymät yleiset ehdot. Lähdeverotettavista koroista veloitetaan lopullinen lähdevero, josta ei voi tehdä vähennyksiä korkotulojen hankintaan liittyvistä kuluista. (Fasoúlas ym. 2014, 21)
56 Joukkovelkakirjalainat Pitkän koron markkinoita kutsutaan yleensä joukkovelkakirjamarkkinoiksi. Joukkovelkakirjalaina on yhteisön liikkeelle laskema suurehko laina, joka on jaettu useaan keskenään yhtäläiseen joukkovelkakirjaan. Joukkolainan liikkeellelaskija sitoutuu maksamaan joukkovelkakirjan haltijalle sopimusehtojen mukaisesti korkoa ja lainan pääoman. Korkoa maksetaan useimmiten vuosittaisina kuponkikorkoina ja nimellisarvoinen pääoma palautetaan lainan erääntyessä. Joukkovelkakirjan hinta eli emissiokurssi muodostuu liikkeelle laskun yhteydessä korkotason mukaan. Korkotaso on siis sijoittajien tuottovaatimus, jolla kuponkikorot ja pääoma diskontataan liikkeellelaskuhetkeen. (Nikkinen ym. 2002, ) Suomesta saatuihin velkakirjoista maksettavista korkotuloista veloitetaan lähdeveroa, kun velkakirjan haltija on Suomessa yleisesti verovelvollinen luonnollinen henkilö. Lisäehtona on talletusten lähdeverotuksen tapaan, että velkakirja on yleisön merkittävissä ja arvopaperimarkkinalain mukaan siitä on pääsääntöisesti laadittava esite. Muissa tapauksissa korkoja käsitellään pääomatulona. Indeksilainaa, jossa tuotto on sidottu jonkin kohde-etuuden arvon kehitykseen, käsitellään vastaavasti. Lunastuspäivänä maksettu indeksihyvitystuotto rinnastetaan korkoon ja verotetaan lähdeverolain säännösten mukaan. Joukkovelkakirjan myyjälle maksettava jälkimarkkinahyvitys saamatta jääneistä koroista käsitellään kuitenkin aina pääomatulona. (Fasoúlas ym. 2014, 32 39) Joukkovelkakirjan pääoman osalta sovelletaan luovutusvoiton ja -tappion verotusta koskevia sääntöjä. Sijoittajalle syntyy luovutusvoittoa, kun arvopaperin luovutushinta on suurempi kuin sen hankintameno ja hankintaan liittyvät kulut. Vastaavasti hankintahinnan ja kulujen ollessa luovutushintaa suuremmat syntyy sijoittajalle luovutustappiota. Veronalaisena luovutuksena pidetään velkakirjan myyntiä jälkimarkkinoilla tai sen takaisinmaksua. Hankintatapahtuma on puolestaan joukkovelkakirjan merkintä liikkeelle laskettaessa eli emissiossa tai osto jälkimarkkinoilta. Luovutusvoittoa verotetaan pääomatuloveron mukaan. Veronalaiseksi pääomatuloksi lasketaan myös nollakuponkilainojen korkoa, jossa tuotto koostuu emissiokurssin ja nimellisarvon lunastuksen erotuksesta. (Fasoúlas ym. 2014, 32 33)
57 Osakesijoitukset Osakeyhtiöt ovat joko yksityisiä tai julkisia osakeyhtiöitä. Julkisilla osakeyhtiöillä voidaan käydä kauppaa arvopaperipörssissä. Yksityisten osakeyhtiöiden kaupankäyntipaikkana voi puolestaan toimia monenkeskinen kaupankäyntijärjestelmä eli niin sanottu vaihtoehtoinen markkinapaikka. Kun osakeyhtiön osakkeilla käydään julkista kauppaa näillä edellä mainituilla kauppapaikoilla, tai muilla Euroopan talousalueella tai sen ulkopuolisilla säännellyillä ja viranomaisvalvonnan alaisilla markkinapaikoilla, ovat ne julkisesti noteerattuja eli listattuja yhtiöitä. Listattujen yhtiöiden osakkeet kirjataan osakkeenomistajan arvo-osuustilille ja niillä voi käydä kauppaa arvopaperivälittäjien, kuten sijoituspalveluyritysten ja pankkien kautta. Tällöin osakkeiden ostosta ei tarvitse maksaa varainsiirtoveroa. (Fasoúlas ym. 2014, 83 84) Tavalliset sijoittajat käyvät kauppaa pääosin listattujen yhtiöiden osakkeilla, joten tässä käsitellään vain niiden verotusta. Osakeyhtiön omistavat sen osakkeenomistajat. Yhtiö jakaa tuottoa omistajilleen osinkona. Osingon jakokelpoisia varoja ovat käytännössä yrityksen toiminnallaan tuottama ylijäämä eli yrityksen tulokset. Yritys on kuitenkin itsenäinen verovelvollinen, joten sen pitää maksaa tuloksestaan yhteisövero, joka on Suomessa tällä hetkellä 20 prosenttia. Näin ollen vain osa tuloksesta voidaan jakaa omistajille heidän sijoituksensa tuottona. Listattujen yritysten osingoista onkin tämän takia verovapaata tuloa 15 prosenttia ja veronalaista tuloa 85 prosenttia. Veronalaisesta osinkotulosta sijoittaja maksaa pääomatuloveroa. (Niskakangas 2014, 53 55) Osakkeiden myyntiä verotetaan samaan tapaan kuin joukkovelkakirjojen myyntiä eli luovutusvoiton ja -tappion verotuskäytäntöjen mukaan. Osakkeiden myynti- eli luovutushinnasta vähennetään osakkeen hankkimishinta ja kauppoihin liittyvät vähennyskelpoiset kustannukset. Myyntijärjestys on FIFO-periaatteen mukainen, jos saman yrityksen osakkeita on hankittu eri aikaan. Tällöin ensin ostetut osakkeet myydään ensimmäisinä. (Fasoúlas ym. 2014, , 109) Sijoitusrahastot Sijoitusrahastot ovat itsessään verovapaita. Ne eivät maksa tuotoistaan tai tuloksestaan veroa. Vero peritään vasta osuudenomistajan saamasta voitto-osuudesta ja myyntivoitosta. Kumpaakin tuotonmaksutapaa verotetaan kokonaisuudessaan sijoittajan pääomatulona. Sijoitusrahaston varojen siirto toiseen sijoitusrahastoon, vaikka kyse olisi saman rahastoyhtiön hallinnoimista rahastoista, aiheuttaa verotuksen realisoitumisen. Tällöin sijoittaja myy ensin rahasto-osuudet, jolloin tapahtuu
58 53 osuuksien luovutus ja ostaa vasta tämän jälkeen toisen rahaston osuuksia jolloin tapahtuu hankinta. Luovutusvoitto tai -tappio lasketaan rahasto-osuuksien merkintähinnan ja luovutushinnan erotuksena. Rahasto-osuuksien myyntijärjestyksenä käytetään osakkeiden tapaan pääosin FIFOperiaatetta. Sijoitusrahasto-osuudet voivat olla kuitenkin niin numeroituja, että sijoittaja voi halutessaan osoittaa muunkinlaisen myyntijärjestyksen ja vaikuttaa näin realisoituuko hänelle myyntihetkellä myyntivoitto vai -tappio ja minkä suuruisena se realisoituu. Hintoihin on laskettu mukaan rahaston perimät kulut, joten ne ovat automaattisesti huomioitu verotuksessa. Luovutustappio on sijoittajalle vähennyskelpoinen kulu. (Fasoúlas ym. 2014, ) Sijoitusvakuutukset Säästöhenkivakuutuksessa voimassaollessa sijoitetun varallisuuden tuoton verotus lykkääntyy siihen saakka kunnes vakuutussopimuksesta aletaan nostaa tuottoa. Näin ollen maksetut vakuutusmaksut kasvavat vapaasti korkoa korolle koko vakuutuksen voimassaoloajan oli kyseessä sitten laskuperustekorkoinen tai sijoitussidonnainen säästövakuutus. Sijoitussidonnaisen vakuutuksen sisällä vakuutuksenottaja voi vakuutusehtojen mukaan siirtää varoja sijoituskohteesta toiseen ilman veroseuraamuksia. Tämä on sijoitusvakuutuksen selkeä etu suhteessa suoriin sijoituksiin ja rahastosijoituksiin. Tämä johtuu siitä, että sijoittaja ei itse omista säästöhenkivakuutuksen katteena olevia sijoituskohteita, vaan ne ovat henkivakuutusyhtiön omaisuutta. Sijoittajalle tuotto realisoituu vasta vakuutussäästöjen erääntymisen tai vakuutussäästöjen takaisinoston kautta. (Fasoúlas ym. 2014, ) Kuten edellä on käyty läpi, säästöhenkivakuutus on sidottu vakuutetun elämiseen vakuutuksen erääntymishetkellä. Jos vakuutettu kuolee ennen tätä hetkeä, jää myös sijoitettu varallisuus vakuutusyhtiöön lisäämään muiden säästövakuutusten tuottoa kuolevuushyvityksen kautta. Kuitenkin säästövakuutuksen yhteyteen tehdään poikkeuksetta kuolemanvaraturva, jonka korvausmäärä on sidottu vakuutussäästöjen määrään. Verotukseen kannalta olennaista on maksetaanko korvaus sijoitusvakuutuksen vai kuolemanvaravakuutuksen kautta. Toinen verotukseen vaikuttava seikka on se kenelle korvaus maksetaan. Tämä määritellään edunsaajamääräyksellä. Kun säästösumma maksetaan vakuutusajan päättyessä vakuutuksenottajalle ja sijoittajalle itselle tämän ollessa myös vakuutettu, maksetaan veroa vain tuoton osuudesta. Tuottoa verotetaan pääomatulona ja sen määrä saadaan vähentämällä vakuutuskorvauksesta vakuutukseen maksetut
59 54 vakuutusmaksut. Jos vakuutettu on eri kuin vakuutuksenottaja ja edunsaaja, joutuu vakuutuksenottaja kuitenkin maksamaan koko vakuutuskorvauksesta pääomatuloveroa. Tällaisen sopimuksen teon mielekkyys voidaankin yksityishenkilön tekemänä kyseenalaistaa kokonaan. Edunsaajan ollessa vakuutuksenottajan lähiomainen maksaa hän vakuutuksen tuotosta sijoittajan itsensä lailla pääomatuloveroa ja lisäksi vakuutuksen pääoman eli vakuutusmaksujen osalta lahjaveroa. Muille kuin lähiomaisille koko vakuutuskorvaus on verotettavaa pääomatuloa. Vakuutuksenottaja voi tehdä ennen vakuutuksen päättymistä osittaisia takaisinostoja. Näitä verotetaan vastaavasti kuin jos korvaus maksettaisiin vakuutuksen päättyessä vakuutuksenottajalle itselleen. Osittaisessa takaisinostossa vakuutuksenottajan joutuu maksamaan pääomatuloa vasta, kun vakuutukseen maksettu pääoma on kokonaisuudessaan nostettu ja aletaan nostaa vakuutuksen tuottoa. (Fasoúlas ym. 2014, ) Vakuutetun kuollessa ennen vakuutuksen päättymistä maksetaan kertynyt vakuutussäästöön perustuva kuolemantapauskorvaus edunsaajalle. Tällöin korvaus ei mene verotettavaksi kuolinpesään, vaan veronmaksusta huolehtii edunsaaja. Lähiomaiselle maksettaessa kuolemantapauskorvausta verotetaan perintönä. Kuolemantapauskorvaus on tällöin verovapaata vähintään euroon saakka. Leskelle varovapaata on kuitenkin puolet korvauksesta sen ylittäessä euroa. Lähiomaisiksi lasketaan ensimmäiseen perintöveroluokkaan kuuluvat perilliset. Muille kuin lähiomaisille kuolemantapauskorvaus on kokonaisuudessaan veronalaista pääomatuloa. (Fasoúlas ym. 2014, 190) 4.3 Perintö- ja lahjaverotus Aviopuolisot omistavat kumpikin yksin sen omaisuuden, joka heillä on ollut avioliittoon mennessä ja jonka he avioliiton aikana saavat tai hankkivat omakseen. Omaisuuden yksin omistava on ilman puolison suostumusta oikeutettu myymään, panttaamaan, vuokraamaan ja lahjoittamaan omaisuuttaan. Kummallakin puolisoista on kuitenkin avioliiton solmimisen jälkeen avio-oikeus toistensa omaisuuteen. Avio-oikeuden merkitys tulee kuitenkin esiin vasta avioliiton päättyessä joko avioeroon tai puolison kuolemaan. Avio-oikeus voidaan rajata pois puolisoiden välisellä avioehtosopimuksella. (Ossa 2006, 28 30) Avioliiton päättyessä toisen puolison kuolemaan toimitetaan ositus, jossa puolisoiden nettovarallisuus lasketaan yhteen ja jaetaan kahdella, jolloin sekä vainajalle että leskelle jää yhtä
60 55 paljon varallisuutta. Varakkaampi puoliso luovuttaa tällöin tasinkoa köyhemmälle. Lesken ei kuitenkaan tarvitse luovuttaa tasinkoa lesken perillisille. (Niskakangas 2014, 157) Kuolleen varallisuus jää perintönä hänen rintaperillisilleen, joita ovat hänen lapsensa. Rintaperillisten lapsilla on rajaton sijaantulo-oikeus, jolloin jo kuolleiden rintaperillisten tilalle tulevat heidän jälkeläisensä. Jos rintaperillisiä ei ole, perii vainajan hänen mahdollinen aviopuolisonsa tai rekisteröity parisuhdekumppaninsa. Lesken kuoleman jälkeen lesken ja ensiksi kuolleen jäämistö jaetaan lesken ja ensiksi kuolleen toissijaisten perillisten kesken. Toissijaisia perillisiä ovat vainajan vanhemmat. Jos vainajan vanhemmat ovat jo kuolleet, tulevat toissijaisiksi perijöiksi vainajan sisarukset. (Ossa 2006, 35 36) Perittävä voi tehdä eläessään testamentin, jolla voidaan poiketa edellä kuvastusta lakimääräisestä perintöoikeudesta. Testamentintekijä saa määrätä ainoastaan omasta omaisuudestaan. Tämä tarkoittaa, että testamentti ei koske osituksessa puolisolle siirtyvä omaisuutta. Rintaperillisillä on lakiosaoikeus, jota ei testamentilla voida rajoittaa. Lakiosa on puolet perittävästä omaisuudesta. (Korpela 2012, 196) Perinnön saaja on velvollinen maksamaan veroa perinnöstä. Lesken perintöosuudesta tehdään puolisovähennys, jonka suuruus on euroa. Toinen poikkeus perintöverotuksessa on alaikäisen perillisen omaisuudesta tehtävä alaikäisyysvähennys, joka on euroa. Perintövero on progressiivinen vero, jonka suuruuteen vaikuttaa perinnön määrän lisäksi sukulaissuhde. Ensimmäiseen veroluokkaan kuuluvat omat ja puolison lapset, aviopuoliso, kihlakumppani, ottolapset, vanhemmat, ottovanhemmat sekä lapsen tai ottolapsen rintaperilliset. Muut sukulaiset ja vieraat kuuluvat toiseen veroluokkaan. (Fasoúlas ym. 2014, ) Perintöveroa maksetaan yli euron perinnöstä taulukon 1 mukaan (www.vero.fi 2015c). Suluissa on toiseen veroluokkaan kuuluvien verotus. TAULUKKO 1 Perintöveron määrä alkaen Perinnön arvo Vero alarajan kohdalla Veroprosentti ylimenevästä osasta (21) (4 300 ) 11 (27) (9 700 ) 14 (33) (33) ( ) 20 (36)
61 56 Perimisen lisäksi omaisuus voi siirtyä perillisille tai jollekin toiselle henkilölle myös lahjana. Siviilioikeudellisesti lahjana pidetään sitä, kun henkilö antaa eläessään vastikkeetta varallisuuttaan toiselle henkilölle, jolloin lahjan saajan varallisuus kasvaa ja antajan varallisuus vähenee. (Fasoúlas ym. 2014, 274) Lahjasta pitää maksaa lahjaveroa, jos sen arvo on vähintään euroa. Jos henkilö saa kolmen vuoden kuluessa samalta lahjanantajalta useamman lahjan, lasketaan lahjojen arvot yhteen ja vero määrätään yhteissumman perusteella. Lahjaveroa voidaan perustella sillä, että se on välttämätön perintöveron täydentäjä. Muutoin omaisuus voitaisiin siirtää perillisille jo ennen kuolemantapausta. Näin ollen lahjaveroasteikko on vastaava kuin perintöveroasteikko veron alarajaa lukuun ottamatta. (Niskakangas 2014, ) Lahjaveroasteikko on alla olevassa taulukossa 2. TAULUKKO 2 Lahjaveron määrä alkaen Lahjan arvo Vero alarajan kohdalla Veroprosentti ylimenevästä osasta (21) (2 830 ) 11 (27) ( ) 14 (33) (33) ( ) 20 (36) Lahjoitettava omaisuus arvostetaan käypään arvoon, jolla tarkoitetaan omaisuuden todennäköistä luovutushintaa. Arvostushetki on lahjan haltuunsaamishetki. Esimerkiksi julkisesti noteerattujen osakkeiden ja arvopapereiden kohdalla tämä on lahjoituspäivän kauppojen alin arvo. (Fasoúlas ym. 2014, 285)
62 57 5 SIJOITUSSIDONNAISET SÄÄSTÖHENKIVAKUUTUKSET 5.1 Henkivakuutusyhtiöiden esittely Suomessa toimi vuonna 2013 kaksitoista kotimaista ja yksi ulkomainen henkivakuutusyhtiö. Markkinoita hallitsivat selvästi kolme suurinta: Nordea Henkivakuutus Oy, Mandatum Henkivakuutusosakeyhtiö ja OP-Pohjola -ryhmän henkivakuutusyhtiöt. Alla olevasta kuviosta 8 näkee hyvin kuinka kolme suurinta pitää hallussaan valtaosaa markkinoista. Muut suomalaiset henkivakuutusyhtiöt maksutuloittain ovat: Keskinäinen Henkivakuutusyhtiö Tapiola 2 7,9 %, Aktia Henkivakuutus Oy 2,6 %, Vakuutusosakeyhtiö Henki-Fennia 1,8 %, Henkivakuutusosakeyhtiö Duo 3 1,5 %, Keskinäinen vakuutusyhtiö Kaleva 1,1 %, Försäkringsaktiebolaget Liv-Ålandia 0,2 % ja Henkivakuutusosakeyhtiö Retro 0 %. Lisäksi Handelsbanken Henkivakuutuksen markkinaosuus on 1,9 %. (www.fkl.fi 2015b) Kuten edellä mainitsin rajaan tutkimuksen koskemaan vain markkinaosuudeltaan kuutta suurinta suomalaista henkivakuutusyhtiötä. KUVIO 8 Henkivakuutuksen markkinaosuudet Keskinäistä Henkivakuutusyhtiö Tapiolaa ei enää ole, vaan LähiTapiola-ryhmän syntymisen jälkeen yhtiön nimi muuttui LähiTapiola Keskinäiseksi Henkivakuutusyhtiöksi 3 Säästöpankkiryhmän ostettua kokonaisuudessaan Henkivakuutusosakeyhtiö Duon sen nimeksi on vaihdettu Sp- Henkivakuutus Oy